Programul Operaţional Regional 2014-2020

**Axa prioritară 8 - Dezvoltarea infrastructurii sanitare şi sociale**

**Prioritatea de investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati**

**Obiectivul Specific 8.2 – Îmbunătățirea calității și a eficienței îngrijirii spitalicești de urgență**

**Operațiunea B – Unități de primiri urgențe**

Apelurile de proiecte

P.O.R./2017/8/8.1/8.2.B/1/7 regiuni - **cod apel POR/180/8/2**

P.O.R./2017/8/8.1/8.2.B/1/ITI - **cod apel POR/181/8**

**Unități de primiri urgențe**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**Depunere în sistemul informatic MySmis**

**INTRODUCERE**

Acest document reprezintă un îndrumar pentru apelurile de proiecte specificate mai sus.

Prezentul document, numit în continuare Ghid Specific, se adresează tuturor potențialilor solicitanți de finanțare pentru Operațiunea B a Obiectivului Specific 8.2, **cu mențiunea că la acesta se adaugă, acolo unde sunt indicate, prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General**.

**Apelurile de proiecte se lansează prin aplicația MySmis.**

Prezentul ghid constituie documentul în baza căruia se completează și se lansează în MYSMIS apelurile de proiecte cu codurile POR/180/8/2 și POR/181/8. Acest document prevalează asupra extraselor din ghid incluse în MySMIS.

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale , Administrației Publice și Fondurilor Europene, în calitate de Autoritate de Management pentru Programul Operațional Regional (MDRAPFE – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile din Ghidul General şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sanitare şi sociale, Obiectivul Specific 8.2- Îmbunătățirea calității și a eficienței îngrijirii spitalicești de urgență.

Vă recomandăm ca până la data limită de depunere a cererilor de finanţare în cadrul apelurilor de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor specifice și/sau generale, precum și alte comunicări / clarificări pentru accesarea fondurilor în cadrul POR.

În sensul prezentului Ghid, termenul ” proiect ” reprezintă cererea de finanțare așa cum este definită în cadrul secțiunii 2.3 .

La sediul **Organismelor Intermediare POR** (din cadrul Agențiilor pentru Dezvoltare Regională <http://www.inforegio.ro/ro/contact.html> ), precum și la cel al **Asociației de Dezvoltare Intercomunitară ITI Delta Dunării** (ADI ITI DD <http://www.itideltadunarii.com> ), funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Pentru investiţiile aferente proiectelor ce vor fi implementate în zona de Investiţie Teritorială Integrată Delta Dunării, menţionăm faptul că Asociaţia pentru Dezvoltarea Intercomunitară ITI Delta Dunării deţine un rol important în derularea acestor investiţii.

Asociaţia pentru Dezvoltarea Intercomunitară ITI Delta Dunării (ADI ITI DD), s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

Proiectele ITI DD vor urma procedura aplicabilă proiectelor aferente apelului naţional.

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Prezentul ghid stabilește condițiile de acordare a finanțării atât pentru proiectele implementate în Zona Investiţiei Teritoriale Integrate Delta Dunării, cât și pentru restul regiunilor de dezvoltare, cu excepţia regiunii Bucureşti-Ilfov.

Cuprins

[Informații despre axa prioritară și prioritatea de investiții 6](#_Toc495659388)

[1.1. Axa Prioritară, Prioritatea de Investiții 6](#_Toc495659389)

[1.2. Obiectivul specific al axei prioritare și al priorității de investiții 6](#_Toc495659390)

[1.3. Contextul prezentelor apeluri din cadrul axei prioritare 8 7](#_Toc495659391)

[1.4. Acțiunile sprijinite în cadrul Axei Prioritare 8, Prioritatea de Investiții 8.1, Obiectivul specific 8.2.B 8](#_Toc495659392)

[1.5. Indicatorii de proiect 9](#_Toc495659393)

[1.6 Rata de cofinanțare acordată în cadrul prezentelor apeluri de proiecte 9](#_Toc495659394)

[2. Informații despre apelurile de proiecte 10](#_Toc495659395)

[2.1. Tipul apelurilor de proiecte care se lansează 10](#_Toc495659396)

[2.2. Perioada în care poate fi depusă cererea de finanțare 10](#_Toc495659397)

[2.3. Modalitatea de depunere și de completare a cererii de finanţare 11](#_Toc495659398)

[2.4. Valoarea eligibilă minimă și maximă a unui cereri de finanțare 15](#_Toc495659399)

[2.5. Alocarea apelurilor de proiecte 16](#_Toc495659400)

[2.6. Solicitantul la finanțare în cadrul prezentelor apeluri de proiecte 16](#_Toc495659401)

[2.7. Instrumente financiare/ Ajutorul de stat/ Proiecte generatoare de venituri nete 16](#_Toc495659402)

[3. Criterii de eligibilitate și selecție 17](#_Toc495659403)

[3.1. Eligibilitatea solicitantului 18](#_Toc495659404)

[3.2. Eligibilitatea proiectului şi a activităţilor 21](#_Toc495659405)

[3.3. Criterii de evaluare tehnică și financiară 28](#_Toc495659406)

[3.4. Eligibilitatea cheltuielilor 29](#_Toc495659407)

[4. Anexe ale cererii de finantare 39](#_Toc495659408)

[4.1. Anexele la depunerea cererii de finanțare 39](#_Toc495659409)

[4.2. Anexele la momentul contractării cererii de finanţare 48](#_Toc495659410)

[5. Procesul de evaluare, selecție și contractare a proiectelor 51](#_Toc495659411)

[5.1. Conformitate administrativă și eligibilitate 51](#_Toc495659412)

[5.2. Evaluarea tehnică și financiară, inclusiv vizita la fața locului 52](#_Toc495659413)

[5.3. Renunțarea la cererea de finanțare și restituirea documentației 54](#_Toc495659414)

[5.4. Contestații 54](#_Toc495659415)

[5.5. Etapa precontractuală 55](#_Toc495659416)

[5.6. Contractarea proiectelor. Clauze contractuale generale, aspecte financiare, monitorizarea realizării activităților proiectului,modificarea contractului de finanțare. 55](#_Toc495659417)

[6. Modificarea ghidului solicitantului 55](#_Toc495659418)

[7. Anexe 56](#_Toc495659419)

# Informații despre axa prioritară și prioritatea de investiții

## Axa Prioritară, Prioritatea de Investiții

Aceste apeluri de proiecte sunt organizate în cadrul Obiectului tematic 9 – promovarea incluziunii sociale și combaterea sărăciei, Axa Prioritară 8 - ”Dezvoltarea infrastructurii sanitare şi sociale”, Prioritatea de Investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati”.

În cadrul acestei axe prioritare, se vor finanţa prin apeluri separate, proiecte de infrastructură pentru servicii de sănătate şi proiecte de infrastructură pentru servicii sociale.

În cazul infrastructurii pentru servicii de sănătate , de asemenea se vor lansa mai multe apeluri, în funcție de obiectivele specifice și de operațiunile aferente, după cum urmează :

**Obiectivul specific 8.1** ” Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate :

* **Operațiunea A – Ambulatorii ;**
* **Operațiunea B-** **Centre comunitare integrate ;**

**Obiectivul specific 8.2** ” Imbunătățirea calității și a eficienței îngrijirii spitalicești de urgență” :

* **Operațiunea A – Spitale regionale** ;
* **Operațiunea B** **– Unități de primiri urgențe ;**

## Obiectivul specific al axei prioritare și al priorității de investiții

Unul din obiectivele specifice al acestei axe prioritare este **Obiectivul Specific 8.2 – „Îmbunătățirea calității și a eficienței îngrijirii spitalicești de urgență**”.

Pentru îndeplinirea acestui obiectiv specific, investițiile în infrastructura **spitalelelor regionale de urgența** și în **infrastructura unităților de primiri urgențe / componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență**, vor constitui **operațiuni ale câte unui apel dedicat**.

Operațiunea B este dedicată investițiilor de tipul reabilitare, modernizare, extindere, dotare infrastructura unități de primiri urgențe / componente de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență [[1]](#footnote-1), investiții ce vor contribui la asigurarea distribuției teritoriale echilibrate a serviciilor medicale de urgență prin preluarea pacienților de la nivel local, care nu pot fi tratați în sistem ambulatoriu.

## Contextul prezentelor apeluri din cadrul axei prioritare 8

Cadrul general de dezvoltare și prioritizare a politicilor de sănătate pentru perioada 2014-2020 este asigurat de Strategia Națională de Sănătate 2014-2020[[2]](#footnote-2), document strategic de referință, elaborat de către Ministerul Sănătății, prin intermediul căruia sunt identificate direcţiile de dezvoltare pe care România trebuie să le urmeze, în vederea asigurării accesului echitabil la servicii de sănătate de calitate, cât mai apropiate de nevoile individului şi comunităţii.

Strategia este un instrument cadru menit să permită o articulare fermă la contextul european şi a direcțiilor strategice formulate în „Strategia Sănătate” (Health 2020) a Organizaţiei Mondiale a Sănătăţii Regiunea Europa şi se încadrează în cele 7 iniţiative emblematice ale Uniunii Europene. Documentul strategic este elaborat în contextul procesului de programare a fondurilor europene structurale de investiții aferente perioadei 2014 – 2020 și reprezintă un document de viziune justificat şi de necesitatea îndeplinirii condiționalității ex-ante prevăzută de Poziția Serviciilor Comisiei cu privire la dezvoltarea Acordului de Parteneriat și a programelor în România pentru perioada 2014 – 2020, precum și a recomandărilor de țară formulate de Comisia Europeană cu privire la sectorul sanitar. Totodată, cadrul general de dezvoltare a politicilor de sănătate pentru perioada 2014-2020 a ţinut cont de măsurile de reformă propuse în „Analiza funcțională a sectorului de sănătate în România” realizată de expertii Băncii Mondiale.

Existența Strategii Naționale de sănătate si a Planurilor regionale de servicii de sănătate[[3]](#footnote-3) a dus la crearea premiselor de stimulare a progresului si dezvoltării în sistemul de sănătate românesc în domeniile prioritare prin impunerea unor măsuri coordonate pentru îmbunătățirea accesului la servicii de sănătate, măsuri de stimulare a eficienței prin aplicarea de modele de prestare a serviciilor si infrastructură alături de sistemul de monitorizare si revizuire a acestora , în vederea îndeplinirii scopului global, acela de a îmbunătății starea de sănătatea a populației României.

Analizele funcționale extinse, realizate atât la nivel instituțional, cât și la nivel legislativ, relevă că obiectivele generale ale Strategiei, ce converg finalmente în direcția îmbunătățirii eficienței și sustenabilității sistemului de sănătate, nu pot fi realizate fără implicarea şi acțiunea responsabilă a tuturor actorilor instituționali, respectiv fără o cât mai eficientă utilizare a tuturor resurselor disponibile în sănătate.

O măsură necesară în vederea atingerii obiectivului specific 7.1 ”Îmbunătățirea infrastructurii spitalicești în condițiile necesarei remodelări a rețelei spitalicești de urgența” al Strategiei Naționale de Sănătate 2014- 2020 , în cadrul procesului de dezvoltare și raționalizare al spitalelor de nivel regional și national, în vederea reducerii numărului de paturi redundante și al eficientizării serviciilor integrate centrate pe pacient și a tratamentului patologiilor complexe care necesită o abordare integrate, o reprezintă reabilitarea și dotarea după caz, a unitaților de primiri urgențe la nivelul spitalelor județene de urgență cu prioritate cele regionale și zonale .

Acestea vor contribui la asigurarea distribuției teritoriale echilibrate a serviciilor medicale de urgență prin preluarea pacienților de la nivel local (județean) care nu pot fi tratați în sistem ambulatoriu.

Una dintre resursele disponibile pentru finanțarea priorităților identificate prin Strategia Națională de Sănătate 2014-2020 este Programul Operațional Regional 2014 – 2020 .

Acesta, prin intermediul Axei Prioritare 8, Prioritatea de investiții 8.1, Obiectivul Specific 8.2, contribuie la îndeplinirea  Obiectivului General 7 ” Dezvoltarea infrastructurii de sănătate la nivel national, regional și local în vederea reducerii inechității în accesul la serviciile de sănătate” al Strategiei de Sănătate Națională 2014-2020, prin asigurarea uneia dintre resursele fondurilor necesare reabilitării, modernizării, extinderii și dotării infrastructurii unităților de primi urgențe de la nivelul spitalelor județene de urgență / unităților funcționale de urgență.

## Acțiunile sprijinite în cadrul Axei Prioritare 8, Prioritatea de Investiții 8.1, Obiectivul specific 8.2.B

**Investițiile eligibile** pentru co-finanțare prin aceste apeluri se referă la:

* Reabilitarea/modernizarea/extinderea/dotarea infrastructurii unităților de primi urgențe / componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență

|  |  |
| --- | --- |
|  | Prin prezentele apeluri aferente obiectivului specific 8.2.B nu se finanțează investițiile în :   1. Clădiri **expertizate tehnic şi încadrate în clasa I de risc seismic prin raport de expertiză tehnică, la care nu s-au executat sau se află în curs de execuţie lucrări de intervenţie pentru creşterea nivelului de siguranţă la acţiuni seismice a construcţiei existente .** |

**Indicatorii priorității de investiție**

**Indicatorii de rezultat** măsoară beneficiul real al rezultatelor imediate asupra grupului țintă.

**Indicatorii de realizare (output)** măsoară produsele directe ale activităților unui program, tot ceea ce a fost obținut prin consumarea resurselor alocate

Indicatorii priorității de investiții fac obiectul monitorizării performanțelor programului, sarcină ce revine Autorității de Management pentru Programul Operațional Regional (AMPOR) în ansamblu și se referă la:

* **Indicatori de rezultat :**

|  |  |  |  |  |  |  |  |
| --- | --- | --- | --- | --- | --- | --- | --- |
| **ID** | **Indicator** | **Unitate de măsură** | **Valoare de referință** | **An de referință** | **Valoare țintă ( 2023)** | **Sursa datelor** | **Frecvența raportării** |
| **1S29** | Rata internărilor acute în spital din total internări | % | 40 | 2013 | 35 % | Ministerul Sănătății | Anuală |

* **Indicatori de realizare :**

|  |  |  |  |  |  |
| --- | --- | --- | --- | --- | --- |
| **ID** | **Indicator** | **Unitate de măsură** | **Valoare țintă**  **( 2023)** | **Sursa datelor** | **Frecvența raportării** |
| **1S37i** | Unități de primiri urgențe/compartimente de primiri urgențe (nivel terțiar) | **Unități** | **35** | Rapoarte de monitorizare POR-MYSMIS | Anuală |

## Indicatorii de proiect

Indicatorii de proiect fac obiectul monitorizării implementării și performanței investiției propuse prin proiect. Sarcina revine solicitantului de finanţare, și se referă la:

* **Indicatori de realizare :**
* Număr unități de primiri urgențe/ compartimente de primiri urgențe (nivel terțiar)

**Neîndeplinirea țintelor stabilite la nivel de proiect, conduce la recuperarea finanţării proporţional cu gradul de neîndeplinire a indicatorului, în conformitate cu OUG 66/2011, cu modificările și completările ulterioare.**

|  |  |
| --- | --- |
|  | *Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni* |

## . Rata de cofinanțare acordată în cadrul prezentelor apeluri de proiecte

* Rata de cofinanțare **din partea Uniunii Europene** este de 7**0%** din valoarea totală a cheltuielilor eligibile ale proiectului prin Fondul European de Dezvoltare Regională (FEDR) ;
* Rata de cofinanțare **din partea Bugetului de Stat** este de 2**8 %** din valoarea totală a cheltuielilor eligibile ale proiectului;
* Rata de cofinanțare **din partea Solicitantului** este de **2 %** din valoarea totală a cheltuielilor eligibile ale proiectului.

# Informații despre apelurile de proiecte

## Tipul apelurilor de proiecte care se lansează

Prezentele apeluri de proiecte vor fi de tip necompetitiv cu **termen limită de depunere 6 luni**. Proiectele eligibile în cadrul apelurilor sunt cele regăsite în cadrul **Anexei nr. 9** la prezentul ghid.

Acestea se adresează:

* **P.O.R./2017/8/8.1/8.2.B/1/7 regiuni -** celor **7 regiuni de dezvoltare** ale României: Nord Vest, Nord Est, Vest, Sud Vest Oltenia, Sud Muntenia, Sud Est si Centru, **cod apel POR/180/8/2**
* **P.O.R./2017/8/8.1/8.2.B/1/ITI - Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR/181/8**

|  |  |
| --- | --- |
|  | Proiectele prioritare preidentificate regăsite în cadrul **Anexei nr. 9**, decurg din evaluarea Ministerului Sănătății[[4]](#footnote-4), evaluare ce a fost făcută în vederea identificării acelor unități de primiri urgențe/ componente de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență a căror finanțare constituie o prioritate la nivel național, în conformitate cu Strategia Națională de Sănătate 2014-2020 și cu cele 8 planuri regionale de servicii de sănătate. |

În cazul în care, în cadrul prezentelor apeluri de proiecte, o cerere de finanțare depusă de un solicitant este respinsă într-una din etapele procesului de evaluare, selecţie şi contractare, aceasta poate fi redepusă în cadrul aceluiași apel de proiecte, în limita termenului de depunere a proiectelor. Proiectele redepuse sunt considerate din punct de vedere procedural proiecte nou-depuse .

În etapa de precontractare, pot intra proiectele declarate conforme și eligibile care în urma evaluării tehnice și financiare **au obținut un punctaj minim de 60 de puncte.**

## Perioada în care poate fi depusă cererea de finanțare

Data și ora începere depunere de proiecte: **18 Octombrie 2017, orele 12.00**

Data și ora închidere depunere de proiecte: **18 Aprilie 2018, orele 12.00**

|  |  |
| --- | --- |
|  | **Perioada de depunere menționată la această secțiune, se aplică ambelor apeluri de proiecte**. |

## Modalitatea de depunere și de completare a cererii de finanţare

În cadrul prezentelor apeluri de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii acesteia prin intermediul sistemului electronic MySmis.

|  |  |
| --- | --- |
|  | **ATENȚIE:**  **În cadrul prezentelor apeluri de proiecte, transmiterea cererii de finanțare prin intermediul sistemului electronic MySMIS către un Organism Intermediar (din cadrul Agențiilor de Dezvoltare Regională), altul decât cel corespunzător regiunii în care se implementează proiectul, va conduce la respingerea cererii de finanțare.**  **Informațiile referitoare la Organismele Intermediare ale Programului Operațional Regional sunt disponibile la adresa** <http://www.inforegio.ro/ro/contact.html>  **Informațiile referitoare la Asociația de Dezvoltare Intercomunitară ITI Delta Dunării sunt disponibile la adresa**  <http://www.itideltadunarii.com> |

Cererea de finanțare este compusă din:

* **Formularul cererii de finanțare**.

**Anexa nr. 1.A** la prezentul ghid prezintă formularul cererii de finanțare aplicabil prezentelor apeluri.

**Anexa nr. 1.B** la prezentul ghid prezintă instrucțiuni, recomandări și clarificări privind modul de completare al formularului cererii de finațare.

* **Anexele la formularul cererii de finanțare**

Atât formularul cererii de finanțare cât și anexele acestuia, vor fi încărcate în MySMIS în format pdf si se vor transmite sub semnătură electronică extinsă, certificate în conformitate cu prevederile legale în vigoare.

A se vedea secțiunea 2.3.3 din cadrul prezentului ghid , pentru mai multe detalii legate de anexele la cererea de finanțare.

|  |  |
| --- | --- |
|  | În cazul necompletării tuturor secţiunilor cu caracter obligatoriu ale **formularului cererii de finanţare**, cererea de finanțare va fi respinsă, neintrând în procesul de evaluare şi selecţie. |

**2.3.1 Limba utilizată în completarea cererii de finanțare**

Conform *Ghidului solicitantului - Condiții generale de accesare a fondurilor în cadrul POR 2014-2020* (cu modificările și completările ulterioare), secțiunea 7.1

**2.3.2 Completarea și justificarea bugetului cererii de finanțare**

Completarea bugetului cererii de finanțare se va face *conform prevederilor aplicabile ale Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), secțiunea 7.2,* precum și conform prevederilor prezentului document.

|  |  |
| --- | --- |
|  | **Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare (SF/DALI/PT/Contract de lucrări încheiat/Studiu de oportunitate/Model D/) . A se vedea prevederile secțiunii 4.1- punctul 17.** |

|  |  |
| --- | --- |
|  | **Ținând cont de faptul că în cadrul sistemului electronic MySmis, activitățile și subactivitățile previzionate ale proiectului se vor prelua în secțiunea ”Buget – Activități și cheltuieli” unde se vor completa cheltuielile aferente :**   * **Denumirile activităților previzionate ale proiectului vor avea aceleași denumiri ți aceeași ordine cu liniile bugetare din cadrul devizului general/general centralizator al proiectului.** * **Toate cheltuielile /acțiunile care conduc la realizarea unei activități în conformitate cu mențiunea de mai sus, VOR FI ADĂUGATE/VOR FI DEFINITE în cadrul cererii de finanțare, CA ȘI SUBACTIVITĂȚI ALE ACESTEIA. În consecință, cheltuielile aferente acestora, vor fi totalizate în cadrul bugetului, la activitatea principală.** * **Excepție vor face cazurile în care, în cadrul devizelor generale/devizelor generale centralizatoare, nu sunt prevăzute anumite linii aferente anumitor cheltuieli (de eg. Informare si publicitate/audit etc.). Acestea vor fi activități previzionate distincte și nu subactivități.** |
|  |  |

Contribuţia proprie a solicitantului la realizarea proiectului este formată din contribuția la valoarea totală eligibila a proiectului ( în cuantum de 2% ) și din contribuția la valoarea totală neeligibilă a proiectului ( în cuantum de 100 % ).

**Se vor avea în vedere aspecte precum :**

* **Bugetul este complet şi corelat cu : activitățile prevăzute, resursele alocate/estimate, devizul general/devizul general centralizator (dacă este cazul) ;.**
* **Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului specific** ;
* **Fundamentarea corectă a bugetului proiectului - bugetul proiectului trebuie să fie corelat cu obiectivele proiectului, precum și activităţile acestuia ;**
* **Fundamentarea rezonabilității costurilor ;**

(dacă este cazul) Încadrarea în standarde de cost - Preţurile unitare de referinţă ale lucrărilor de intervenţie/activităţilor prevăzute propuse prin proiect se încadreaza în standardele de cost aferente, aplicabile acestei operaţiuni, conform legislaţiei în vigoare.

|  |  |
| --- | --- |
|  | A se vedea Hotărârea nr. 363 din 14 aprilie 2010 privind aprobarea standardelor de cost pentru obiective de investiții finanțate din fonduri publice  În situația în care standardele de cost, acolo unde acestea există, sunt depășite, se va justifica de către proiectant în cadrul **Notei privind încadrarea în standardele de cost** prin indicarea normativelor de proiectare /ofertelor de pret/ ordinelor de ministru aplicabile respectivului domeniu / altei legislație în vigoare etc  Pentru lucrările pentru care nu există standard de cost se vor prezenta documente justificative care au stat la baza stabilirii costului aferent (minim trei oferte de preț, liste de cantități și prețuri unitare provenite din surse verificabile și obiective etc.).  Pentru echipamentele/dotările care urmează a fi achiziționate beneficiarul are obligația solicitării a minim trei oferte disctincte de preț, în care să se precizeze clar dacă aceste echipamente sunt/nu sunt achiziționate cu montaj, și, după caz, dacă este/nu este inclusă și întreținerea acestor echipamente în exploatare.  Prin excepție se pot atașa mai puțin de 3 oferte de preț, acolo unde există furnizor/producător unic . În acest caz, solicitantul are obligația de a face această precizare în cadrul Modelului D.  Solicitantul are obligația centralizării ofertelor de preț în cadrul Modelului D și păstrării acestora. Ofertele de preț vor fi depuse/transmise doar în urma solicitărilor din partea experților OI/AM în cadrul procesului de evaluare, selecție și contractare. |

* **Costurile sunt realiste (corect estimate), suficiente şi necesare pentru implementarea proiectului;**

Totodata, se va atașa la documentația tehnico-economică o Notă asumată de proiectant din care să reiasă încadrarea în standardele de cost (**a se vedea Modelul F (orientativ) – *Notă privind încadrarea în standardele de cost)*** și, dacă e cazul, documentele justificative

Responsabilitatea costurilor este a beneficiarului, acesta putând menţiona/anexa documentele care au stat la baza fixarii preţurilor unitare din listele de cantităţi/echipamente.

* **În documentaţia tehnică se va preciza explicit necesitatea/obligativitatea utilizării de produse de construcţii pentru care există documente de atestare a conformităţii - certificat de conformitate/declaraţie de performanţă, în concordanţă cu cerinţele şi nivelurile minimale de performanţă prevăzute de actele normative şi referinţele tehnice în vigoare, aplicabile, astfel cum au fost ele impuse prin memoriile tehnice şi caietele de sarcini.**

|  |  |
| --- | --- |
|  | Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

**2.3.3 Anexele la formularul cererii de finanțare aplicabile prezentelor apeluri de proiecte**

Cererea de finanţare cuprinde atât anexe minimale, cât şi anexe facultative/opţionale (eg. documentele care atestă un anumit grad de maturitate al proiectului ).

Astfel, anexele minimale la formularul cererii de finanțare urmăresc asigurarea unor informații esențiale atât pentru implementarea proiectului, cât și pentru identificarea solicitantului.

**Anexele minimale solicitate la depunerea cererii de finanțare sunt** :

* **Formularul cererii de finanțare**
* **documentația tehnico-economică**
* **declarațiile în nume propriu**
* **documentele privind demonstrarea drepturilor reale solicitate prin prezentul ghid.**
* **avizul de conformitate a proiectului cu Strategia de Dezvoltare Durabila Integrata in Delta Dunarii 2030, pentru proiectele care fac parte din regiunea ITI Delta Dunarii**
* **pentru proiectele care vizează exclusiv achiziția de dotări sau echipamente, studiul de oportunitate ( doar în cazul în care acesta a fost depus ca anexă la formularul cererii de finanțare,** **respectiv nu a fost completat în cadrul secțiunilor din cadrul formularului cererii de finanțare. )**
* **autorizația sanitară de funcționare a spitalului , conform Ordinului Ministerului Sănătății nr. 914 din 26 iulie 2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare**
* **ordinul Ministerului Sănătății privind structura organizatorică a unității sanitare, cu modificările și completările ulterioare**

De asemenea, unele anexe sunt solicitate la momentul depunerii cererii de finanțare, iar altele în etapa precontractuală. Acestea fac parte integrantă din cererea de finanțare .

Pentru toate proiectele depuse în cadrul POR 2014-2020 sunt solicitate anumite documente privind solicitantul şi cererea de finanţare, conform secțiunii 4 - Anexe ale formularului cererii de finantare. Momentele solicitării acestora sunt:

* La depunerea cererii de finanțare
* În etapa precontractuală.

Pentru unele din anexele, acest ghid conține modele standard (eg. declarația de eligibilitate, declarația de angajament) sau recomandate.

**Documentele anexate vor fi :**

* scanate, încărcate integral (în totalitate), în format pdf., denumite corespunzător, ușor de identificat și lizibile .
* sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului **.**

|  |  |
| --- | --- |
|  | **În cazul parteneriatelor, fiecare dintre reprezentanții legali ai partenerilor vor semna electronic conform mențiunii de mai sus, documentele pe care aceștia le încarcă în MySmis .**  **În cazul parteneriatelor, cererea de finanțare care va fi transmisă în MySmis, respectiv certificarea aplicației, va purta obligatoriu semnătura electronica a reprezentantului legal al liderului de parteneriat** |

**Dimensiunea unui fișier atașat în cadrul MySmis nu poate depăși 50 MB.** Este permisă fracționarea și încărcarea fracționată a unui document care depășeste limitele impuse de către sistem în mai multe fișiere tip pdf. (eg. Documentația tehnico-economică), cu respectarea condițiilor menționate mai sus.

Se recomandă așadar o atenție sporită la scanarea anumitor documente (eg. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

|  |  |
| --- | --- |
|  | În cadrul prezentelor apeluri, nu se acceptă semnarea și transmiterea sub semnătură electronică extinsă, certificată în conformitate cu prevederile legale în vigoare a cererii de finanțare de către o persoană împuternicită. **Neîndeplinirea acestei condiții, va duce la respingerea cererii de finanțare.**  Un document solicitat la depunerea cererii de finanțare, în cazul în care acesta nu a fost transmis, poate fi solicitat în urma unei cereri de clarificări în etapa de evaluare a conformităţii administrative şi a eligibilităţii, cu excepția documentelor minimale prevăzute la secțiunea 5.1.  În cazul în care, în urma solicitărilor de clarificări , se constată de către Organismele Intermediare (Agențiile pentru Dezvoltare Regională) că documentele solicitate la depunerea cererii de finanțare nu au fost transmise , cererea de finanțare va fi respinsă.  În cazul în care solicitantul consideră că poate explica o anumită situație și prin alte documente care sunt în conformitate cu legislația națională aplicabilă, în vigoare, acesta le poate anexa la cererea de finanțare ca documente facultative / opționale . |

## Valoarea eligibilă minimă și maximă a unui cereri de finanțare

Valoare minimă eligibilă: **100 000** euro

Valoare maximă eligibilă: **1 500 000** euro.

|  |  |
| --- | --- |
|  | **Cursul valutar la care se va calcula încadrarea în limitele valorilor minime și maxime pentru un proiect este** cursul inforEuro[[5]](#footnote-5) la momentul lansării apelurilor de proiecte.  **Curs InforEuro aferent lunii August 2017 este de 1 EUR = 4.558 RON** |

## Alocarea apelurilor de proiecte

Alocarea financiară a prezentelor apeluri de proiecte aprobată prin Decizia CMPOR 96/06.2018 este:

* **P.O.R./2017/8/8.1/8.2.B/1/7 regiuni , cod apel POR/180/8/2**, alocarea este de 63**000 000 euro**, din care 44**100 000** euro FEDR și 18**900 000** euro contributie nationala ( 17 640 000 euro cofinanțare din bugetul de stat si 1 260 000 euro contributia beneficiarului
* **P.O.R./2017/8/8.1/8.2.B/1/ITI DD , cod apel** **POR/181/8** , alocarea este de  **3 000 000 euro**, din care 2 1**00 000 euro** FEDR și 900 000 contributie nationala ( 840 000 euro cofinanțare din bugetul de stat si 60 000 euro contributia beneficiarului.

## Solicitantul la finanțare în cadrul prezentelor apeluri de proiecte

Solicitanții eligibili în cadrul prezentelor apeluri de proiecte sunt :

1. **Unităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.
2. Forme asociative între unităţile administrativ-teritoriale menţionate la punctul a)

**Formele asociative** reprezintă **parteneriatele** între unităţile administrativ-teritoriale menţionate la punctul a). Acestea se vor constitui în baza Modelului K – Acord de parteneriat, anexă la prezentul ghid.

## Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:** Ţinând seama de specificul activităţilor care urmează a fi finanţate în cadrul Obiectivului Specific 8.2 - Îmbunătățirea calității și a eficienței îngrijirii spitalicești de urgență, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit: Nu se aplică**

Proiectele pot fi proiecte generatoare de venit dacă se încadrează în prevederile art. 61 alin. 1 din Regulamentul (UE) nr. 1303/2013[[6]](#footnote-6) : „Prezentul articol se aplică operațiunilor care generează venituri nete ulterior finalizării lor. În sensul prezentului articol, „**venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare**. Economiile la costurile de funcționare generate de operațiunea în cauză se tratează drept venituri nete cu excepția cazului în care sunt compensate de o reducere egală a subvențiilor de funcționare. În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”

Conform Art. 16 – Determinarea veniturilor, litera (b) al Regulamentului nr. 480/2014[[7]](#footnote-7) al Comisiei, ” veniturile nu includ transferuri de la bugetele de stat sau regionale sau de la sistemele de asigurări publice naționale ”

Conform Ghidului pentru Analiza cost beneficiu a proiectelor de investiții – Instrument economic de evaluare pentru politica de coeziune 2014-2020, elbaorat de către Comisia Europenă[[8]](#footnote-8), capitolului 2.7.4 -Costurile de exploatare ți veniturile, ” **Transferurile sau subvențiile (eg., transferurile de la bugetele de stat sau regionale sau din asigurările naționale de sănătate), precum și alte venituri financiare (eg., dobânzile aferente depozitelor bancare ) nu sunt incluse în veniturile operaționale pentru calculele de rentabilitate financiară, deoarece nu sunt direct imputabile operațiunilor proiectului ”.**

# Criterii de eligibilitate și selecție

**Cererea de finanțare** (formularul cererii de finanțare și anexele acestuia) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare și incluse în Grila de verificare a conformităţii administrative şi eligibilității, prevăzută în **Anexa nr. 2- Grila de verificare a conformității administrative și a eligibilității**, la prezentul ghid.

***Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de implementare şi durabilitate a contractelor de finanțare, în condiţiile stipulate de acestea.***

Pentru perioada de implementare și durabilitate a contractelor de finanțare, vă rugăm să consultaţi clauzele contractuale din **contractul (model orientativ) anexă la Ghidul Solicitantului – Condiții generale pentru accesarea fondurilor în cadrul POR 2014-2020**, disponibil la adresa <http://inforegio.ro/ro/por-2014-2020/ghid-2014-2020.html> .

Pentru aplicarea și obținerea finanțării în cadrul Priorității de Investiții 8.1, O.S. 8.2 al POR 2014-2020, atât solicitantul de finanţare cât și proiectul trebuie să respecte în mod cumulativ toate criteriile de eligibilitate menționate în cadrul prezentei secțiuni, în termenele stabilite în prezentul ghid şi anexele la acesta. În cadrul subsecțiunilor următoare sunt enumerate toate criteriile de eligibilitate aplicabile prezentelor apeluri de proiecte

## Eligibilitatea solicitantului

**Solicitantul trebuie să îndeplinească următoarele condiții de natură instituţională, legală şi financiară:**

1. **Se încadrează în categoria solicitanților eligibili :**
2. **Unităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată.
3. **Forme asociative între unitățile administrativ-teritoriale menționate la punctul a)**

|  |  |
| --- | --- |
|  | Formele asociative reprezintă parteneriatele între unităţile administrativ-teritoriale menţionate la punctul a). Acestea se vor constitui în baza Modelului K – Acord de parteneriat, anexă la prezentul ghid  **În cazul formelor asociative, respectiv a parteneriatelor :**  **-** O cerere de finanțare va include activități eligibile aferente unei singure unități de primiri urgențe / unui singur compartiment de primiri urgențe.  În cazul în care, un solicitant care se încadrează în condiţiile de eligibilitate prevăzute în prezentul ghid, deține în proprietate/administrare mai multe unități sanitare din cadrul listei proiectelor eligibile în cadrul prezentelor apeluri, acesta poate depune mai multe cereri de finanțare cu respectarea principiului enunțat anterior.  **- Pentru proiectul din cadrul zonei ITI Delta Dunării, respectiv Spitalul Județean Tulcea,**  solicitantul care se încadrează în condiţiile de eligibilitate prevăzute în prezentul ghid **poate depune două cereri de finanţare care să vizeze atât unitatea de primiri urgențe situată în Tulcea cât și punctul acesteia de lucru din Sulina, conform structurii unității sanitare aprobate de către Ministerul Sănătății.** |

**2.**  **Solicitantul de finanţare face dovada dreptului de proprietate/administrare asupra imobilului-obiect al proiectului, la data depunerii cererii de finanţare, drep real care îi permite acestuia obținerea autorizației de construire, conform Legii 50 din 29 iulie 1991 privind autorizarea executării lucrărilor de construcții, republicată cu modificările și completările ulterioare**.

* Pentru aceste tipuri de proiecte solicitantul la finanțare trebuie să demonstreze faptul că este titularul unuia din următoarele drepturi:

1. Dreptul de proprietate publică/privată
2. Dreptul de administrare

|  |  |
| --- | --- |
| Regio-Compatibility-CommPrinting | Definiția dreptului de proprietate şi respectiv definiţiile tipurilor de contracte prevăzute în cadrul prezentului ghid trebuie interpretate în accepţiunea Codului Civil în vigoare la data lansării prezentului ghid. Vă rugăm să consultați actul normativ menţionat pentru eventuale detalieri și/sau modificări. De asemenea, vă rugăm consultați prevederile legislației aplicabile în vigoare privind autorizarea executării construcţiilor. |

Titularul oricărui alt drept real/creanţă nu va fi admis la finanţare.

**Nu se acceptă dovedirea dreptului prin înscrierea provizorie a dreptului de administrare**. **Se acceptă dovedirea dreptului prin înscrierea provizorie a dreptului de proprietate publică/privată**. Beneficiarul trebuie să facă dovada înscrierii definitive a dreptului de proprietate până la data emiterii autorizației de construire dar nu mai târziu de 3 luni de la data intrării în vigoare a contractului.

Astfel, pentru aceste proiecte nu sunt acceptate alte drepturi asupra infrastructurii (teren și clădire) sau un contract de închiriere/comodat/cesiune care poate cuprinde elemente specifice contractului de concesiune, etc.

* Prin **imobil** obiect al proiectului se inţelege „terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic. (conform Legii cadastrului și a publicității imobiliare nr. 7 din 13 martie 1996, republicată cu modificările şi completările ulterioare)”, ce face obiectul proiectului.
* Imobilul (**în conformitate cu prezentul criteriu de eligibilitate**) ce face obiectul proiectului îndeplineşte cumulativ, începând cu data depunerii cererii de finanţare, următoarele condiţii:
  + este liber de orice sarcini sau interdicţii ce afectează implementarea operaţiunii;
  + nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
  + nu face obiectul revendicărilor potrivit unor legi speciale în materie sau dreptului comun.
* Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (eg. servituți legale, servituți convenționale, servitutea de trecere cu piciorul, etc). Fiecare caz în parte va fi analizat la nivelul OI în cadrul etapei de verificare a conformității administrative și eligibilității. Garanțiile reale asupra imobilelor (eg. ipoteca, etc) sunt considerate în accepțiunea AMPOR incompatibile cu realizarea proiectelor de investiții în cadrul POR 2014-2020.
* În accepţiunea AMPOR, **dreptul de administrare** înscris în Cartea funciară în favoarea unei instituţii de drept public, cu personalitate juridică şi care desfăşoară activităţi în domeniul sănătății, **nu este considerat sarcină.** Proiectul devine neeligibil dacă intervine o hotărâre judecătorească definitivă până la finalizarea perioadei de durabilitate, care să afecteze dreptul invocat de către solicitant pentru realizarea proiectului.
* Solicitantul, în cazul în care va primi finanțare, trebuie ca pe perioada de durabilitate:
* să mențină investiția realizată (asigurând mentenanța și serviciile asociate necesare),
* să nu realizeze o modificare asupra calității de proprietar al infrastructurii și
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.
* Aceste elemente constituie clauze ale contractelor de finanțare
* De asemenea, modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare. Pentru detalii cu privire la aceste aspecte vă rugăm să consultați modelul de contract anexat *Ghidului Solicitantului. Condiţii generale de accesare a fondurilor POR 2014-2020,* precum şi condiţiile specifice prevăzute în Anexa 4.2.4 la prezentul ghid.
* Dacă pe parcursul perioadei de implementare a contractului de finanțare, sau în perioada de valabilitate a acestuia, sunt afectate condițiile de construire/exploatare asupra infrastructurii privind drepturile asupra obiectului proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

1. Solicitantul și/sau reprezentantul său legal îndeplinesc condiţiile de eligibilitate, respectiv solicitantul și/sau reprezentantul său legal, inclusiv partenerul, dacă este cazul, NU se încadrează în niciuna din situaţiile prezentante în Declarația de eligibilitate

* Solicitantul şi/sau reprezentantul său legal inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile prezentate în Declaraţia de eligibilitate atât la momentul depunerii cererii de finanțare, cât și în etapa precontractuală/contractuală.
* Reprezentantul legal al solicitantului de finanţare, inclusiv cel al partenerului (dacă este cazul), va completa şi semna conform prevederilor prezentului Ghid, Declaraţia de eligibilitate ( **Model A, anexă la prezentul ghid**) .

1. Solicitantul va asigura caracterul durabil al investiției în conformitate cu art. 71 din Regulamentul Parlamentului European și al Consiliului nr. 1303/2013 [[9]](#footnote-9).

* Prin actele de proprietate/ administrare solicitantul va trebui să dovedească că poate să asigure caracterul durabil al investiţiei în conformitate cu art. 71 din Regulamentul Parlamentului European și al Consiliului nr. 1303/2013[[10]](#footnote-10), respectiv menţinerea investiției realizate din contribuția din fonduri FESI pe o perioadă **de cinci ani de la efectuarea plății finale.**

|  |  |
| --- | --- |
|  | Modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare. Pentru detalii cu privire la aceste aspecte vă rugăm să consultați modelul de contract anexat *Ghidului Solicitantului. Condiţii generale de accesare a fondurilor POR 2014-2020,* precum şi condiţiile specifice prevăzute în Anexa 4.2.4 la prezentul ghid.   * Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei de durabilitate a proiectului ; * În perioada de durabilitate a contractului de finanțare, Beneficiarul are obligaţia de a nu înceta sau delocaliza activitatea productivă în afara regiunii de dezvoltare regională în cadrul căruia a fost prevăzută inițial implementarea proiectului, sau de a nu realiza o modificare a proprietății asupra unui element de infrastructură care dă un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni * Beneficiarul are obligaţia de a nu întreprinde nici o acţiune de natură a afecta condițiile de construire/exploatare asupra infrastructurii (teren și/sau clădire) aferente proiectului până la finalizarea perioadei de durabilitate a proiectului   Conform **Declarației de eligibilitate**, Model A, anexă la prezentul ghid:  În cazul modificărilor condițiilor de eligibilitate pe perioada procesului de evaluare, selecție și contractare cererea de finanțare va fi respinsă  Ulterior contractării proiectului, modificarea condițiilor de eligibilitate este permisă numai în condițiile stricte ale prevederilor contractuale, cu respectarea legislaţiei în vigoare |

1. **Solicitantul demonstrează capacitatea și asigurarea cofinanțării proiectului**

* Reprezentantul legal al solicitantului , inclusiv al partenerului , dacă este cazul, va completa şi semna Declaraţia de angajament ( **Model B, anexă la prezentul ghid**) .

## Eligibilitatea proiectului şi a activităţilor

1. Proiectul se regăsește pe lista proiectelor prioritare preidentificate de către Ministerul Sănătății, anexă la Ghidul specific al solicitantului.

**Acestea se regăsesc în cadrul Anexei nr. 9 -** Lista unităților de primiri urgențe/compartimentelor de primiri urgențe eligibile **la prezentul ghid.**

|  |  |
| --- | --- |
|  | O cerere de finanțare va include activități eligibile aferente unei singure unități de primiri urgențe / unui singur compartiment de primiri urgențe.  În cazul în care, un solicitant care se încadrează în condiţiile de eligibilitate prevăzute în prezentul ghid, deține în proprietate/administrare mai multe unități sanitare din cadrul listei proiectelor eligibile în cadrul prezentelor apeluri, acesta poate depune mai multe cereri de finanțare cu respectarea principiului enunțat anterior.  **- Pentru proiectul din cadrul zonei ITI Delta Dunării, respectiv Spitalul Județean Tulcea,**  solicitantul care se încadrează în condiţiile de eligibilitate prevăzute în prezentul ghid **poate depune două cereri de finanţare care să vizeze atât unitatea de primiri urgențe situată în Tulcea cât și punctul acesteia de lucru din Sulina, conform structurii unității sanitare aprobate de către Ministerul Sănătății**  **Pentru unitățile sanitare aflate la pozițiile 42 și 43 din cadrul Anexei 9** - Lista unităților de primi urgențe/compartimentelor de primiri urgențe eligibile, solicitanții care intrunesc condițiile de eligibilitate pot depune cererile de finanțare , contractarea acestora fiind însă condiționată de **Avizul Ministerului Sănătății care atestă intrunirea condițiilor menționate în ordinul Ministrului Sănătății nr. 739/04.07.2017[[11]](#footnote-11), respectiv ” spitalele în cauză vor putea fi finanțate numai în situația în care masterplanurile aflate în curs de elaboare vor reliefa necesitatea unor investiții în infrastructura sau dotarea acestora ”** |

1. Conformitatea proiectului cu Strategia de Dezvoltare Durabilă Integrată în Delta Dunării (2030)

Conformitatea proiectului cu Strategia de Dezvoltare Durabilă Integrată în Delta Dunării 2030 (SIDDDD) este analizată exclusiv de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un aviz de conformitate a proiectului cu strategia mai sus menţionată.

Avizul de conformitate este un document care trebuie depus de către solicitantul de finanţare, împreună cu cererea de finanţare.

Solicitanţii de finanţare vor solicita și depune din timp, la sediul ADI ITI DD, toate documentele necesare unei analize atente şi obiective a proiectului, efectuată exclusiv de către experţii ADI ITI DD în scopul obținerii „Avizului de conformitate cu SIDDDD”.

În cazul în care Avizul de conformitate eliberat de ADI ITI DD nu este ataşat cererii de finanţare, în urma solicitărilor de clarificări emise de către Organismele Intermediare (Agențiile pentru Dezvoltare Regională) aferente etapei de conformitate administrative și eligibilitate, cererea de finanțare va fi respinsă.

Autoritatea de Management pentru Programul Operaţional nu este implicată în analiza proiectului din punctul de vedere al conformităţii acestuia cu Strategia de Dezvoltare Durabilă Integrată în Delta Dunării (2030). Aplicantul poate contesta rezultatul acestei analizei adresându-se în acest scop exclusiv Asociaţiei pentru Dezvoltare Intercomunitară ITI Delta Dunării.

|  |  |
| --- | --- |
|  | Acest criteriu de eligibilitate va fi aplicat numai proiectelor depuse în cadrul apelului dedicat ITI DD. |

1. Proiectul precum și activităţile proiectului se încadrează în obiectivul specific corespunzător priorității de investiții 8.1 a POR

* Pentru a fi eligibil proiectul trebuie să se încadreze în obiectivul priorității de investiții 8.1 finanțate prin POR 2014-2020, prevăzut în secțiunea 1.2 a prezentului ghid specific.
* **Activităţile orientative, eligibile în cadrul proiectului, pot fi:**

• reabilitarea/ modernizarea/ extinderea/dotarea unităților de primiri urgențe / **componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență** ;

În cadrul activității de modernizare / extindere a unitaților de primiri urgențe / **componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență**, sunt permise:

- construcția/reabilitarea/modernizarea/dotarea unui heliport de suprafață **situat pe sol sau în terasă**, accesibilizarea spațiului destinat serviciilor și a căilor de acces, inclusiv introducerea / modernizarea aparatelor / instalatiilor utilizate astfel încat să îndeplinească cerintele impuse domeniului sanitar[[12]](#footnote-12) (eg. Directive Europene/legislație națională aplicabilă în vigoare).

- asigurarea/ modernizare utilităţilor generale şi specifice pentru unitățile de primiri urgențe / **componentele de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență** ( inclusiv branşarea la utilităţi pe amplasamentul obiectivului de investii);

În sensul prezentul ghid, accesibilizarea căilor de acces prevăzută ca și activitate eligibilă , se referă la lucrările/dotările necesare adaptării căilor de acces în/către unitățile de primi urgențe / componentele de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență cât și a căilor de acces din interiorul acestora, la necesitățile specifice ale persoanelor cu diferite tipuri de dizabilități .

În sensul prezentul ghid, accesibilizarea spațiului destinat serviciilor, se referă la lucrările/dotările necesare adaptării spațiului unităților de primi urgențe / componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgențăacestuia, la necesitățile specifice ale persoanelor cu diferite tipuri de dizabilități .

* **Activitățile propuse prin proiect (investiția) trebuie să vizeze** **exclusiv realizarea obiectivului/obiectivelor proiectului.** **În cazul în care activitățile propuse prin proiect nu întrunesc această condiție, cheltuielile aferente acestora (eligibile sau neeligibile) vor fi eliminate din cadrul cererii de finanțare.**
* Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile

**Sunt neeligibile cererile de finanțare care implică exclusiv una din urmatoarele variante:**

* lucrări care nu se supun autorizării;
* construcția de clădiri noi (altele decat cele care se încadrează în definiția extinderii)
* construcția/reabilitarea/modernizarea/dotarea unui heliport de suprafață situat pe sol sau în terasă;

În sensul prezentului Ghid, cererea de finanțare care implică exclusiv **lucrări care nu se supun autorizării se consideră a fi definită Cererea de finanțare în care valoarea estimată a lucrărilor care nu se supun autorizării excede valoarea estimată a cheltuielilor aferente restului de activități din cadrul acesteia**.

**În sensul prezentului Ghid, amplasamentul/amplasamentul delimitat din punct de vedere juridic reprezintă amplasamentul care este** în aceeași localitate și în același perimetru/parcelă/adresă (numere cadastrale comune sau alăturate) .

|  |  |
| --- | --- |
| **Lucrări de reabilitare** | Lucrări fizice exprimate cantitativ, calitativ şi valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare a lor. |
| **Lucrări de modernizare** | Lucrări fizice exprimate cantitativ, calitativ şi valoric, pentru ridicarea nivelului performanţelor prevăzute iniţial. |
| **Activităţi de extindere** | În sensul prezentului Ghid, lucrări asupra unor clădiri, realizate atât pe verticală, prin construirea de etaje noi, mansarde, cât şi pe orizontală prin construirea unui corp anexă în continuarea clădirii existente **sau pe acelasi amplasament**, care să fie legat structural **şi/sau** funcţional de clădirea existentă (aceeaşi destinaţie şi funcţionare a corpului anexă condiţionată de funcţionarea construcţiei iniţiale **sau ca o completare necesara** la functionalitatea cladirii existente). |
| **Heliport de suprafață[[13]](#footnote-13)** | Heliport situat pe sol sau pe o structura pe suprafaţa apei. |
| **Heliport în terasă[[14]](#footnote-14)** | Heliport situat pe o structură ridicată pe pământ. |
| **Construcția/reabilitarea/modernizarea/dotarea unui heliport de suprafață situat pe sol sau în terasă** | În sensul prezentului Ghid , lucrările de constructie/reabilitare/modernizare/dotare a unui heliport de suprafață situat pe sol sau situat pe o structură ridicată pe pământ cuprind și cheltuielile efectuate în vederea funcționării și autorizării acestora, în conformitate cu prevederile legislației naționale aplicabile în vigoare, cu modificările și completările ulterioare (eg. Dotare, proiectare etc ) .  În sensul prezentului Ghid, termenul „structură pe sol/structură ridicată pe pământ” **nu se consideră a fi definit[[15]](#footnote-15)** prin clădire/clădire anexă/clădire cu destinație mixtă/clădire rezidențială/clădire nerezidențială.  În a sensul prezentului Ghid, cererea de finanțare care implică exclusiv „ **Construcția/reabilitarea/modernizarea/dotarea unui heliport de suprafață situat pe sol sau în terasă**”  **se consideră a fi definită :**  **Cererea de finanțare în care valoarea estimată a lucrărilor de construcție /reabilitare/modernizare/dotare a unui heliport de suprafața situat pe sol sau în terasă, excede valoarea estimată a cheltuielilor aferente restului de activități din cadrul acesteia**. |
| **Activităţi de dotare [[16]](#footnote-16)** | Achiziţionarea de obiecte de inventar/ mijloace fixe necesare desfăşurării activității .  În accepţiunea prezentului Ghid, cererea de finanțare care implică exclusiv **dotări/activități de dotare se consideră a fi definită :**  **Cererea de finanțare în care valoarea estimată a dotărilor excede valoarea estimată a cheltuielilor aferente restului de activități din cadrul acesteia**.  În sensul prezentului ghid, valoarea dotărilor include și valoarea estimată a lucrărilor necesare funcționării /autorizării acestora acolo unde este cazul . |
| **Instalaţii aferente construcţiilor** | Totalitatea conductelor şi echipamentelor care asigură utilităţile necesare funcţionării construcţiilor, situate în interiorul limitei de proprietate, de la branşament/racord (inclusiv) la utilizatori, indiferent dacă acestea sunt sau nu încorporate în construcţie. Instalaţiile aferente construcţiilor se autorizează împreună cu acestea sau, după caz, separat.  (Anexa 2 la Legea nr.50/1991 privind autorizarea executării lucrărilor de construcţii, cu modificările şi completările ulterioare) |

1. Proiectul propus nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (construire/reabilitare/extindere/modernizare/dotare) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.

* Data de la care se calculează cei 5 (cinci) ani anteriori datei de depunere a cererii de finantare este data la care s-a finalizat implementarea contractului anterior/ recepţia finală (se ia în calcul data cea mai apropiată de data depunerii cererii de finanţare). Practic, este obligatoriu ca în cei 5 ani anteriori depunerii cererii de finantare pe POR 2014-2020, să nu fi existat în implementare vreun contract prin care s-a efectuat același tip de activități pentru aceleaşi segmente de infrastructură ca cele solicitate prin cererea de finantare depusă în cadrul prezentelor apeluri.

În cazul dotărilor/echipamentelor nu se acceptă înlocuirea acestora ci doar suplimentarea lor . Justificările aferente trebuie să se regăseasca în cadrul studiului de oportunitate sau a secțiunilor cererii de finanțare, în funcție de tipul de proiect depus.

1. Nu sunt eligibile proiectele pentru investiții care au fost încheiate din punct de vedere fizic sau financiar până la momentul depunerii cererii de finanţare. (eg. a fost efectuată recepţia la terminarea lucrărilor)

Nu sunt eligibile investiţiile care au fost finalizate din punct de vedere fizic (eg. a fost efectuată recepţia la terminarea lucrărilor, investiția a fost încheiată în mod fizic sau implementată integral însă recepția la terminarea lucrărilor nu a fost realizată ) până la momentul depunerii cererii de finanţare.

Sunt eligibile proiecte pentru care contractele de lucrări au fost încheiate după data de 01.01.2014.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1303/2013, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273 din 14 iunie1994, cu modificările și completările ulterioare).

Se va evita situația în care deși recepția la terminarea lucrărilor să nu fi fost realizată, investiția să fi fost încheiată în mod fizic sau implementată integral.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific.Aceast fapt poate conduce la încălcarea prevederilor reglementate prin Regulamentul nr. 1303/2013, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare .

Condițiile acestui criteriu de eligibilitate vor fi asumate prin **Declaraţia de eligibilitate (Model A**, anexă la prezentul ghid) și prin **Modelul G – Conţinutul cadru al Raportului privind stadiul fizic al investiţiei** .

Informațiile completate în cererea de finanțare vor fi corelate cu informatiile din **Modelul G – Conţinutul cadru al Raportului privind stadiul fizic al investiţiei** *,* anexăla prezentul ghid.

Modelul G – Conţinutul cadru al Raportului privind stadiul fizic al investiţiei va fi semnat de reprezentantul legal al solicitantului, de constructor și de dirigintele de șantier. În raport se vor prezenta atât lucrările executate (plătite și respectiv neplătite), cât și lucrările rămase de executat.

1. Perioada de implementare a activităților proiectului nu depășește 31 decembrie 2023

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, una dintre condițiile de eligibilitate a cheltuielilor se referă la respectarea prevederilor art. 65 alin. (2)-(5) din Regulamentul (UE) nr. 1.303/2013, precum şi a perioadei de implementare stabilită de către autoritatea de management prin contractul/decizia/ordinul de finanţare.

|  |  |
| --- | --- |
|  | În cazul în care, pentru un proiect a fost semnat un acord cadru/contract înainte de 1 ianuarie 2014, perioada de implementare a proiectului va începe de la data de 01 Ianuarie 2014[[17]](#footnote-17). |

1. Valoarea proiectul se încadrează în limitele minime și maxime , conform secțiunii 2.4 din prezentul ghid.

Valoare minimă eligibilă : 100 000 euro

Valoare maximă eligibilă : 1 500 000 euro

Ulterior întrării în vigoare a contractului de finanţare, valoarea minimă a cheltuielilor eligibile poate scădea sub limita prevăzută la secţiunea 2.4, fără ca proiectul să devină neeligibil, numai ca urmare ca urmare a atribuirii contractelor de achiziție publică la o valoare mai mică decât cea estimată în cererea de finanțare .

Ulterior întrării în vigoare a contractului de finanțare, orice modificare a acestuia, nu poate conduce la creșterea valorii finanțării nerambursabile , a procentului pe care aceasta îl reprezintă din valoarea totală eligibilă și implicit la creșterea valorii totale a proiectului, conform prevederilor contractului de finanțare.

1. Proiectul respectă principiile privind dezvoltarea durabilă, egalitatea de şanse, gen şi nediscriminarea

Pentru stabilirea abordării optime a respectării acestor principii recomandăm lucrarea <Ghid privind integrarea temelor orizontale in cadrul proiectelor finantate din Fondurile ESI 2014-2020>, realizat de MFE şi disponibil la adresa: <http://www.fonduri-ue.ro/orientari-beneficiari> . Legislația națională relevantă este detaliată în cadrul Anexei 2 a volumelor.

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

Se poate consulta ORDINUL Ministerului Dezvoltării Regionale și Administrației Publice nr. 825 din 7 octombrie 2015 pentru aprobarea reglementării tehnice ”Ghid privind utilizarea surselor regenerabile de energie la clădirile noi și existente, indicativ Gex 13-2015”.

Reglementări tehnice privind performanța energetică a clădirilor, sunt listate la adresa: <http://mdrap.ro/constructii/reglementari-tehnice>, titlul XXVII.

Solicitantul de finanţare va declara în cadrul **Declaraţiei de eligibilitate** că va respecta obligaţiile minime prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul de finanţare va declara în cadrul **Declaraţiei de angajament** că va respecta şi următoarele:

Reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi:

* art. 7 al Regulamentului (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* capitolul IV Accesibilitate din Legea 448 din 2006 privind protecţia şi promovarea drepturilor persoanelor cu handicap, republicată;
* Ordinul Nr. 189 din 2013 pentru aprobarea reglementării tehnice ”Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000”.

Reglementările europene şi naţionale relevante incidente privitoare la eficienţa energetică a clădirilor:

## Criterii de evaluare tehnică și financiară

Evaluarea tehnică și financiară se va realiza în baza Grilei de evaluare tehnică şi financiară, prezentată în cadrul **Anexei 3 - Grila de evaluare tehnică şi financiară** la prezentul ghid, care va cuprinde următoarele criterii de evaluare tehnică și financiară:

|  |  |
| --- | --- |
|  | În vederea acordării punctajului menționat la criteriile de evaluare tehnică și financiară, solicitantul trebuie să depună documentele justificative respective .  Modalitatea de punctare a criteriilor de evaluare tehnică și financiară este detaliată în cadrul grilei de evaluare tehnică și financiară (Anexa 3 – *Grila ETF* a prezentului ghid). |

1. Calitatea şi maturitatea proiectului ;

2. Respectarea principiilor privind dezvoltarea durabilă, egalitatea de şanse, de gen și nediscriminarea (acţiuni suplimentare) ;

3. Complementaritatea cu investițiile realizate din POCU, precum și din alte surse de finanțare ;

Abordarea Comisiei Europene pentru această perioadă de programare, transpusă inclusive la Nivelul Programului Operațional Regional este aceea de a stimula abordarea integrată a acţiunilor sprijinite finanţate prin fondurile europene structurale de investiții.

Având în vedere abordarea complementarității proiectelor alături de necesitatea de stimulare a progresului si dezvoltării în sistemul de sănătate românesc în domeniile prioritare în vederea îndeplinirii scopului global, acela de a îmbunătății starea de sănătatea a populației României , se va puncta suplimentar complementaritatea proiectelor depuse pentru finanţare din FEDR/POR **cu alte investiţii, realizate atât din Programul Operațional Capital Uman (POCU 2014-2020-Axa prioritară 4, Prioritatea de investiţii 9.iv,) , cât și cu cele realizate din diverse surse de finanţare .**

**4. Capacitatea financiară și operațională a solicitantului ;**

**Modalitatea de acordare a punctajului este detaliată în cadrul** Anexei 3 - Grila de evaluare tehnică şi financiară

## Eligibilitatea cheltuielilor

**Reguli generale de eligibilitate a cheltuielilor**

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Conform Hotărârii de Guvern nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, o cheltuială este eligibilă pentru cofinanţare (rambursare în limita stabilită) în cadrul POR 2014-2020, dacă îndeplineşte cumulativ următoarele **criterii:**

1. să respecte prevederile art. 65 alin. (2)-(5) din Regulamentul (UE) nr. 1.303/2013, precum şi perioada de implementare stabilită de către autoritatea de management prin contractul/decizia/ordinul de finanţare;

Perioada menționată poate fi limitată de prevederile schemelor de ajutor de stat/minimis/instrumentelor financiare aplicabile, dacă este cazul, precum și de prevederile contractuale aferente investiției finanțate.

1. să fie însoţită de documente justificative;

Cheltuielile sunt însoțite de facturi, în conformitate cu prevederile legislaţiei naţionale, sau ale statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;

1. să fie în conformitate cu prevederile programului ;
2. să fie cuprinsă în contractul de finanțare și să fie în conformitate cu prevederile acestuia
3. să fie rezonabilă şi necesară realizării operaţiunii

Se vor utiliza ca modalităţi de justificare, raportarea la standardele de cost sau acolo unde acestea nu există se vor transmite oferte de preț.

1. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.
2. să fie conformă cu prevederile legislaţiei naţionale şi comunitare, în special în ceea ce priveşte:

* ajutorul de stat/minimis/altor tipuri de ajutoare în conformitate cu prevederile ghidurilor specifice apelurilor de proiecte
* regimul achiziţiilor publice, prin respectarea legislaţiei în vigoare.

1. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

Luând în considerare cele anterior menţionate, pentru stabilirea eligibilităţii/ne-eligibilităţii cheltuielilor aferente se vor lua în considerare şi încadrările pe liniile bugetare.

|  |  |
| --- | --- |
|  | Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr.40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016  Se va lua în considerare şi rezonabilitatea costurilor având în vedere OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificările şi completarile ulterioare |

**Categorii de cheltuieli eligibile în cadrul acestor apeluri de proiecte**

**3.4.1 Lista cheltuielilor eligibile cuprinde următoarele categorii de cheltuieli:[[18]](#footnote-18)**

Categoriile și sub-categoriile de cheltuieli eligibile aplicabile în cadrul acestor apeluri de proiecte sunt:

Categorii de cheltuieli eligibile în cadrul acestor apeluri de proiecte:

**CAP.1 Cheltuieli pentru obţinerea şi amenajarea terenului**

1.2. Amenajarea terenului

Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază).

1.3. Amenajări pentru protecţia mediului şi aducerea la starea iniţială

Se includ cheltuieli efectuate pentru lucrări şi acţiuni de protecţia mediului şi aducerea la starea iniţială, inclusiv pentru refacerea cadrului natural după terminarea lucrărilor, precum plantare de copaci şi reamenajarea spaţiilor verzi.

1.4. Cheltuieli pentru relocarea/protecţia utilităţilor (devieri reţele de utilităţi din amplasament)

**CAP.2 Cheltuieli pentru asigurarea utilităţilor necesare obiectivului**

* Cheltuielile eligibile pentru asigurarea utilităţilor necesare funcţionării obiectivului de investiţie includ cheltuielile precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe amplasamentul obiectivului de investiţie delimitat din punct de vedere juridic, precum şi cheltuielile aferente racordării la reţelele de utilităţi.

**CAP.3 Cheltuieli pentru proiectare şi asistenţă tehnică**

|  |  |
| --- | --- |
|  | ***Sunt eligibilie cumulat, in limita maxima a 10% din valoarea cheltuielilor eligibile finantate în cadrul capitolului 4 „Cheltuieli pentru investiţia de bază” şi detaliate după cum urmează:*** |

3.1. Studii de teren

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie, raport privind impactul asupra mediului și studii de specialitate necesare în funcție de specificul investiției.

3.2. Obţinerea de avize, acorduri, autorizaţii

Se includ cheltuielile pentru:

a) obţinerea/prelungirea valabilităţii certificatului de urbanism;

b) obţinerea/prelungirea valabilităţii autorizaţiei de construire/desfiinţare;

c) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, obținerea avizului de protecție civilă ;

d) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

e) obţinerea acordului de mediu;

f) alte avize, acorduri şi autorizaţii.

3.3. Proiectare şi inginerie

Se includ cheltuielile pentru elaborarea tuturor fazelor de proiectare (studiu de fezabilitate, proiect tehnic şi detalii de execuţie,studiu de oportunitate), pentru plata verificării tehnice a proiectării, precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament,etc).

3.4. Consultanţă

Se includ cheltuielile efectuate, după caz, pentru:

a) plata serviciilor de consultanţă la elaborarea cererii de finantare si a tuturor studiilor necesare intocmirii acesteia ;

b) plata serviciilor de consultanţă în domeniul managementului proiectului

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul

3.5. Asistenţă tehnică

Se includ cheltuielile efectuate, după caz, pentru:

a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);

b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

**CAP. 4 Cheltuieli pentru investiţia de bază**

4.1. Construcţii şi instalaţii

Se cuprind cheltuielile aferente execuţiei tuturor obiectelor cuprinse în obiectivul de investiţie:

Reabilitarea/modernizarea/extinderea infrastructurii unităților de primi urgențe / componentelor de primiri urgențe din unitățile funcționale regionale de urgență și din cadrul componentelor de interes strategic a rețelelor de unități spitalicești de urgență

Construcția/reabilitarea/modernizarea/dotarea unui heliport de suprafață **situat pe sol sau în terasă**

4.2. Dotări(se includ utilaje, echipamente tehnologice şi funcţionale cu si fara montaj, dotari)

Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.

Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic .

Se cuprind cheltuielile pentru procurarea de bunuri care, conform legii, intră în categoria mijloacelor fixe şi/sau obiectelor de inventar, sunt necesare implementarii proiectului şi respectă prevederile contractului de finanţare.

4.3. Construcţii, instalaţii si dotari - cheltuieli conexe investitiei de baza

În cadrul proiectului, proiectantul poate delimita un obiect conex obiectivului de investitie cuprinzand lucrari si dotări **care se execută pe amplasamentul delimitat din punct de vedere juridic al proiectului** pentru :

* + - **Repararea sistemului de colectare a apelor meteorice de la nivelul terasei ;**
    - **Reabilitarea/construirea aleilor ;**
    - **Iluminatul exterior . Eg: iluminatul aleilor, iluminatul căilor de acces către și de la UPU/CPU. Nu sunt eligibile cheltuielile cu iluminatul architectural.**
    - **Recondiționare/Realizare spații verzi ;**
    - **Construire clădire aferentă centralei termice ;**
    - **Construire/reabilitare/modernizare/extindere parcare pentru ambulanțe/autosanitare/autospeciale de intervenție a medicului de urgență/autospeciale de consultații la domiciliu ;**

Se cuprind cheltuielile pentru procurarea de bunuri aferente obiectivului conex care, conform legii, intră în categoria mijloacelor fixe şi/sau obiectelor de inventar, sunt necesare implementarii proiectului şi respectă prevederile contractului de finanţare.

**Recondiționarea/Realizarea căilor de acces alături de iluminatul acestora, către și de la heliport la UPU/CPU , vor fi eligibile în condițiile în care heliportul va fi realizat pe același amplasament delimitat din punct de vedere juridic cu clădirea în care îșî desfășoară activitatea UPU/CPU ( eg. Curtea spitalului )**

***Cheltuielile aferente obiectului conex obiectivului de investiţie sunt eligibile in limita a 15% din valoarea eligibilă a cheltuielilor aferente cap. 1, punctul 1.2 si 1.3, Cap. 2, Cap. 4, punctul 4.1, punctul 4.2 si cap. 5, punctul 5.1.1.***

**CAP. 5. Alte cheltuieli**

5.1. Organizare de şantier

5.1.1. Lucrări de construcţii şi instalaţii aferente organizării de şantier

Se cuprind cheltuielile aferente construirii provizorii, amenajării la construcţii existente pentru vestiare/baraci/spatii de lucru pentru personalul din șantier, grupuri sanitare, rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor initiala la terminarea executiei lucrarilor

5.1.2. Cheltuieli conexe organizării de şantier

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, inchirieri de vestiare/baraci,/containere/ grupuri sanitare, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza santierului, chirii pentru ocuparea temporară a domeniului public.

5.2. Comisioane, cote si taxe

Se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/ desfiinţare.

5.3. Cheltuieli diverse şi neprevăzute

|  |  |
| --- | --- |
|  | ***Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la subcapitolul 1.2, 1.3 capitolul 2 si capitolul 4.*** |

Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei.

**CAP. 6. Cheltuieli de informare și publicitate**

6.1.Cheltuieli cu activitățile obligatorii de informare și publicitate

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanţare

6.2 Cheltuieli de promovare a obiectivului de investitie

Lista cheltuielilor eligibile cuprinde următoarele categorii de cheltuieli:

|  |  |  |  |
| --- | --- | --- | --- |
| Nr. | Activitatea de informare şi publicitate | Nr. bucăţi maxim decontat | Costuri eligibile maxime decontate (lei, fără TVA) |
| 1. | Anunţ/comunicat de presă privind începerea proiectului - obligatoriu | 1 | 3.000,00 |
| 2. | Anunţ/comunicat de presă la finalizarea proiectului – obligatoriu | 1 | 3.000,00 |
| 3. | Realizarea de panouri de informare  Unul temporar pe durata investiţiei şi o placă permanentăla finalizarea investiţiei - obligatoriu | 1+1 | 5.000,00 lei / bucata |
| 4. | Realizarea de etichete autocolante pentru echipamentele achiziţionate prin proiect – obligatoriu | 10% mai mult decât nr. echipamente achiziţionate prin proiect | 5 lei/bucata |

**Cap. 7. Cheltuielile cu activitatea de audit financiar extern**

|  |  |
| --- | --- |
|  | ***Sunt eligibile in limita maxima a 5000 lei trimestrial (aferente activitatilor ce pot fi auditate in trimestrul respectiv*** |

În cazul În care, beneficiarii opteaza pentru incheierea unor contracte de audit, rapoartele de audit confirma ca cheltuielile cuprinse in cererile de rambursare au fost verificate si sunt:

* sunt necesare pentru realizarea proiectului,
* sunt prevăzute în contractul încheiat cu beneficiarul proiectului
* sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare);
* sunt efectuate şi plătite de beneficiar sau partenerii săi;
* cheltuielile au fost plătite pe parcursul perioadei de eligibilitate;
* sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare.
* Pentru operațiunile specifice proiectului este se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în functie de tipul beneficiarului , si codul SMIS al proiectului
* cheltuielile decontate sunt in conformitate cu propunerile tehnice si financiare ofertate (se verifica preturile unitare si cantitatile decontate)
* beneficiarii vor derula fondurile aferente pre-finanţării proiectelor prin conturi separate deschise special pentru proiect.
* beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

**Limitele procentuale prevazute pentru anumite categorii de cheltuieli se aplica la valoarea cheltuielilor incluse in bugetul proiectului la data semnarii contractului de finantare.**

**Taxa pe valoarea adăugată nerecuperabilă aferentă cheltuielilor eligibile este eligibilă.**

**Corespondenţa categoriei și subcategoriei de cheltuieli aplicabile în cadrul acestor apeluri de proiecte, sistemul MySMIS şi capitolele/subcapitolele/liniile bugetare aferente devizului general**

|  |  |  |
| --- | --- | --- |
| **Categorie MySMIS** | **Subcategorie MySMIS** | **Capitolele/subcapitolele/liniile bugetare din devizului general** |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | 3.7.2. auditul financiar (doar pentru Devizele Generale întocmite în conformitate cu HG 907/2016) |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG 907/2016)  Realizarea de panouri de informare  Realizarea de etichete autocolante |
| 18 - cheltuieli de promovare a obiectivului de investiţie/produsului/serviciului finanţat | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG 907/2016)  Anunţ/comunicat de presă privind începerea proiectului  Anunţ/comunicat de presă la finalizarea proiectului |
| 12 - cheltuieli pentru obținerea și amenajarea terenului | 38 - cheltuieli pentru amenajarea terenului | 1.2. Amenajarea terenului  1.4. Cheltuieli pentru relocarea/protecţia utilităţilor (devieri reţele de utilităţi din amplasament) (doar pentru Devizele Generale întocmite în conformitate cu HG 907/2016) |
| 39 - cheltuieli cu amenajări pentru protecția mediului şi aducerea la starea iniţială | 1.3. Amenajări pentru protecţia mediului şi aducerea terenului la starea iniţială |
| 13 - cheltuieli pentru asigurarea utilităţilor necesare obiectivului | 40 - cheltuieli pentru asigurarea utilităţilor necesare obiectivului | SECŢIUNEA a 2-a  Cheltuieli pentru asigurarea utilităţilor necesare obiectivului de investiţii |
| 14 - cheltuieli pentru proiectare și asistență tehnică | 42 - studii de teren | 3.1. Studii |
| 43 - cheltuieli pentru obținere avize, acorduri,  autorizații | 3.2. Documentaţii-suport şi cheltuieli pentru obţinerea de avize, acorduri şi autorizaţii |
| 44 - proiectare și inginerie | 3.3. Expertizare tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile legislaţiei în vigoare    3.4. Certificarea performanţei energetice şi auditul energetic al clădirilor    3.5. Proiectare |
| 45 - cheltuieli pentru consultanță | 3.7.1. managementul de proiect pentru obiectivul de investiţii; (doar pentru Devizele Generale întocmite în conformitate cu HG 907/2016) |
| 46 - cheltuieli pentru asistență tehnică | 3.8. Asistenţă tehnică |
| 15 - cheltuieli pentru investiția de bază | 53 - cheltuieli pentru construcții și instalații | 4.1. Construcţii şi instalaţii  4.2. Montaj utilaje, echipamente tehnologice şi funcţionale |
| 54 - cheltuieli cu dotările (utilaje, echipamente cu și fără montaj, dotări) | 4.3. Utilaje, echipamente tehnologice şi funcţionale care necesită montaj  4.4. Utilaje, echipamente tehnologice şi funcţionale care nu necesită montaj şi echipamente de transport  4.5. Dotări |
| 55 - cheltuieli cu active necorporale | 4.6. Active necorporale |
| 16 - cheltuieli cu organizarea de șantier | 57 - cheltuieli pentru lucrări de construcții și instalații aferente organizării de șantier | 5.1.1. Lucrări de construcţii şi instalaţii aferente organizării de şantier |
| 58 - cheltuieli conexe organizării de șantier | 5.1.2. Cheltuieli conexe organizării de şantier |
| 17 - cheltuieli pentru comisioane, cote, taxe, costul creditului | 59 - cheltuieli pentru comisioane, cote, taxe, costul creditului | 5.2. Comisioane, cote, taxe, costul creditului |
| 18 - cheltuieli diverse și neprevăzute | 60 - cheltuieli diverse și neprevăzute | 5.3. Cheltuieli diverse şi neprevăzute |

Pentru Devizele Generale întocmite după legislaţia în vigoare, cu modificările şi completările ulterioare, anumite cheltuieli, respectiv auditul financiar, informarea şi publicitatea, se vor regăsi doar în bugetul cererii de finanţare.

**3.4.2 Lista cheltuielilor neeligibile cuprinde următoarele categorii de cheltuieli:**

* + **cheltuieli pentru achiziţia de teren cu sau fără construcţii;**
  + **costuri operaţionale, de funcționare, de testare și întreținere a obiectivelor finanțate prin proiect**
  + **cheltuieli pentru achiziţionarea consumabilelor;**
  + **cheltuielile privind costuri administrative;**
  + **cheltuielile de personal;**
  + **cheltuieli financiare, respectiv prime de asigurare, taxe, comisioane, rate și dobânzi aferente creditelor;**
  + **cheltuielile privind achiziţia de dotări/echipamente/utilaje/mijloace de transport second-hand**
  + cheltuielile privind costurile de funcționare si intretinere a obiectivelor finanțate prin proiect;
  + **amenzi, penalităţi, dobânzi, cheltuieli de judecată şi cheltuieli de arbitraj**
  + **contribuţia in natura;**
  + **amortizarea;**
* **cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe cu excepția clasei 2.3.6.3.2 -Ascensoare de persoane pentru clădiri ;**
  + **cheltuielile cu leasingul prevăzute la art. 9 din HG nr. 399/2015**
  + **cheltuielile prevăzute la art. 13 din HG. Nr. 399/2015 privind regulile de eligibilitate a cheltuielilor efectuate în cadrul operatiunilor finantate prin FEDR, FSE, FC 2014-2020.**

# Anexe ale cererii de finantare

## Anexele la depunerea cererii de finanțare

|  |  |
| --- | --- |
|  | Certificarea aplicaţiei, precum şi declaraţiile în nume propriu solicitate a fi anexate la cererea de finanţare vor fi semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare  Pentru proiectele care vizează exclusiv achiziția de dotări sau echipamente, se vor depune după caz, documentele enumerate mai jos . |

Pentru prezentele apeluri de proiecte se vor depune:

1. **Documentele statutare** ale solicitantului:

* Hotărârea de constituire a consilului local /județean , după caz ;
* Hotărârea judecătorească de validare a mandatului primarului sau orice alte documente din care să rezulte calitatea de reprezentant legal pentru situații particulare ;
* Hotărârea consiliului judeţean privind alegerea preşedintelui;

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus . |

1. Documente privind identificarea reprezentantului legal al solicitantului;

Pentru reprezentantul legal al solicitantului se va anexa în mod obligatoriu la cererea de finanțare o copie după un document de identificare.

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus . |

1. Ordinul Ministerului Sănătății privind structura organizatorică a unității sanitare, cu modificările și completările ulterioare.
2. **Autorizația sanitară de funcționare a spitalului** , conform **Ordinului Ministerului Sănătății nr. 914 din 26 iulie 2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare**.

|  |  |
| --- | --- |
|  | Autorizația sanitară de funcționare a spitalului trebuie să fie valabilă și vizată de către autoritatea locală de sănătate publică județeană. |

1. **Acordul conducerii unității sanitare** ce face obiectul investiției asupra proiectului, tipului de lucrări/echipamente/dotări și asupra calendarului de implementare al acestuia .
2. **Documente privind datele financiare ale solicitantului**, aferente exercițiului fiscal anterior depunerii cererii de finanțare înregistrat la Administraţia financiară :

* BILANT,
* CONTUL DE REZULTATE PATRIMONIAL
* CONTUL DE EXECUTIE BUGETARA
* Indicatori Execuție bugetara -(conform Anexei nr. 2 la O.M.A.I - O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. 2^1 și ale art. 76^1 alin. 1 lit. e) din Legea nr. 273/2006 privind finantele publice locale”) cu modificările și completările ulterioare ;
* Anexa nr. 1.3 la norme şi proceduri, *Calculul gradului de îndatorare*

|  |  |
| --- | --- |
|  | **În cazul parteneriatelor între unitățile administrativ-teritoriale,** se vor prezenta documentele privind datele financiare ale unității/unităților administrativ teritoriale care asigură cofinanțarea proiectului. |

1. **Declarația de eligibilitate** a solicitantului . Aceasta va fi semnată de către reprezentantul legal al acestuia . ( Model A, anexă la prezentul ghid).

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus. |

**9. Declaraţia de angajament** pentru sumele ce implică contribuția solicitantului . Aceasta va fi semnată de către reprezentantul legal al acestuia (Model B , anexă la prezentul ghid ).

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus. |

10. **Declarație solicitantului privind eligibilitatea TVA aferente cheltuielilor ce vor fi efectuate în cadrul operațiunii propuse spre finanțare din FEDR, FSE ȘI FC 2014-2020**. Aceasta va fi semnată de către reprezentantul legal al acestuia (Model C, anexă la prezentul ghid).

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus. |

1. **Documente privind dreptul de proprietate/administrare**, după cum sunt descrise mai jos:

Solicitantul va transmite documentele care atesta dreptul de proprietate publică/privată asupra infrastructurii (teren și/sau clădire) pe care se propune a se realiza investiția din proiect, în conformitate cu prevederile de mai jos, în termenele specificate.

Documentele trebuie să fie cuprinzătoare pentru datele menționate în cadrul Cererii de finanțare şi a documentației tehnico-economice cu privire la identificarea/localizarea investiției.

**A. Pentru dovedirea dreptului de proprietate publică asupra imobilelor, la momentul depunerii cererii de finanțare, se vor anexa următoarele documente:**

Extras de carte funciară din care să rezulte intabularea, precum și încheierea sau înscrierea provizorie, după caz. Extrasele de carte funciară nu trebuie să fi fost emise cu mai mult de 30 de zile calendaristice înainte de data depunerii proiectului.

Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.

Tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente (a se vedea modelul orientiv – Modelul G din Anexa 4.2.3 la prezentul Ghid)

În cazul existenței unui drept de proprietate provizoriu, beneficiarul va depune toate diligențele necesare privind iniţierea demersurilor necesare pentru atestarea dreptului de proprietate publică, în vederea obținerii inscrierii definitive a dreptului de proprietate publică respectiv:

* HCL de aprobare/completare/modificare a inventarului domeniului public, precum și un extras din inventarul bunurilor care alcătuiesc domeniul public local, aprobat prin respectiva HCL;
* Transmiterea către consiliul judeţean, a HCL de aprobare/modificare/completare a inventarului domeniului public în vederea centralizării;
* Transmiterea de către Consiliul Judeţean/Instituţia Prefectului, către Guvern, a proiectului Hotărârii de Guvern privind aprobarea/modificarea/completarea inventarului domeniului public (în conformitate cu art. 21 din Legea nr. 213 din 17 noiembrie 1998 privind bunurile proprietate publică, cu modificările și completările ulterioare)

|  |  |
| --- | --- |
|  | Solicitantul va prezenta dovada obținerii inscrierii definitive a dreptului de proprietate publică, prin transmiterea unui extras de carte funciară actualizat, **cel mai târziu pana la data emiterii autorizatiei de construire aferente proiectului, dar nu mai târziu de un termen de maxim 3 luni de la data intrării în vigoare a contractului de finanțare**, sub sancțiunile prevăzute în cadrul acestuia. |

**B. Pentru dovedirea dreptului de proprietate privată asupra imobilelor, la momentul depunerii cererii de finanțare, se vor anexa următoarele documente:**

1. Documentele cadastrale şi înregistrarea imobilelor în registre (extras de carte funciară din care să rezulte intabularea, precum și încheierea). Extrasele de carte funciară nu trebuie să fi fost emise cu mai mult de 30 de zile calendaristice înainte de data depunerii proiectului.

2. Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.

3. Tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente ( a se vedea modelul orientiv – Modelul G din Anexa 4.2.3 la prezentul Ghid )

|  |  |
| --- | --- |
|  | Prin excepție de la cele de mai sus, se acceptă înscrierea provizorie în cartea funciară a dreptului de proprietate cu condiția depunerii unui extras de carte funciară cu înscrierea definitivă a dreptului respectiv cel mai târziu în **termenul maxim de 30 de zile calendaristice prevăzut în etapa precontractuală, în caz contrar proiectul va fi respins .** |

**C. Pentru dovedirea dreptului de administrare asupra imobilelor, la momentul depunerii cererii de finanțare, se vor anexa următoarele documente :**

1. Extrasul de carte funciară din care să reiasă dreptul de administrare aferent proprietății publice asupra imobilelor precum și intabularea și încheierea.
2. Planul de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.
3. Tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente ( a se vedea modelul orientiv – Modelul G din Anexa 4.2.3 la prezentul Ghid )
4. **Certificatul de urbanism/Autorizatia de construire.**

**Este obligatorie anexarea la cererea de finanțare a certificatului/certificatelor de urbanism pentru proiectele/obiectele de investiţii care prevăd lucrări de construcţie**.

|  |  |
| --- | --- |
|  | Cu toate acestea, pentru a demonstra un grad mai avansat de maturitate al proiectului se poate anexa inclusiv autorizația de construire. |

Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire pentru proiectul/obiectul de investiţii aferent cererii de finanțare depuse și trebuie să fie valabil la data depunerii cererii de finanţare.

**Sigura excepție permisă cu privire la termenul de valabilitate a certificatului de urbanism la data depunerii cererii de finanțare,** este atunci când se anexează inclusiv autorizația de construire, în termen de valabilitate, eliberată în vederea realizării investiției aferente proiectului.

În ceea ce priveşte avizele/acordurile, pentru **proiectele/obiectele de investiţii pentru care execuţia de lucrări nu a fost demarată,** **se vor atașa avizele și acordurile solicitate prin certificatul de urbanism, obținute până la data depunerii cererii de finanțare**.

|  |  |
| --- | --- |
|  | **Pentru proiectele/obiectele de investiţii pentru care execuţia de lucrări a fost demarată înainte de depunerea cererii de finanțare**, iar investițiile nu au fost încheiate în mod fizic sau implementate integral până la depunerea cererii de finanțare, **se va depune atât certificatul de urbanism cu toate avizele/acordurile solicitate prin acesta, precum și autorizația de construire în termen de valabilitate, obținută în baza legislației în vigoare.** |

1. **Documentația tehnico – economică** (faza SF/DALI sau SF/DALI + PT)

Pentru finanțarea proiectelor de investiții în infrastructură în cadrul POR 2014-2020, **este suficientă depunerea studiului de fezebilitate/documentației de avizare a lucrărilor de intervenție**. Pentru cazul în care Proiectul tehnic a fost întocmit și recepționat, acesta se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

Planșele aferente documentației tehnico-economice se depun scanat după planşele ce conţin toate semnăturile şi avizele (proiectant, verificatori de proiecte atestaţi, experţi tehnici, după caz), fișiere tip PDF.

**La cererea de finanțare se va anexa documentația tehnico-economică, în conformitate cu legislația în vigoare[[19]](#footnote-19) privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții** .

***a) Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare***

* Documentaţia tehnico-economică a obiectivului de investiție anexată la cererea de finanțare nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare[[20]](#footnote-20). Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare..

Pentru proiectele contractate la faza DALI, beneficiarul are obligația ca în cel mult 2 (două) luni să lanseze în SEAP procedura de achiziție pentru proiectul tehnic, iar în termen de maxim 9 (nouă) luni să lanseze procedura de achiziție de execuție lucrări, termene calculate de la intrarea în vigoare a contractului de finanțare (sancțiunea în cazul neîndeplinirii obligației fiind rezilierea contractului de finanțare).

Pentru proiectele contractate la faza PT, beneficiarul are obligația ca în cel mult 2 (două) luni să lanseze achiziția de execuție lucrări, termen calculat de la intrarea în vigoare a contractului (sancțiunea în cazul neîndeplinirii obligației fiind rezilierea contractului de finanțare).

**b) *(dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:***

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare să depună la sediul OI/în aplicația electronică MySMIS documentațiile de achiziție ale contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de DALI, următoarele documente:

* Procesul verbal de recepţie parţială a lucrărilor (procese verbale pe faze determinante)
* Autorizaţia de construire
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier şi de către constructor
* Devizul general, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate
* Contractul de lucrări, semnat după data de 01.01.2014, inclusiv acte adiționale
* Proiectul tehnic.

Aceste proiecte vor obţine punctaj maxim în ceea ce priveşte maturitatea proiectului.

Pentru acest tip de proiecte nu există cerințele conform cărora

- DALI sau proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare,

- devizul general aferent celei mai recente documentații (contract de lucrări încheiat, inclusiv acte adiționale) să nu fi fost actualizat cu mai mult de 12 luni înainte de data depunerii cererii de finanţare.

|  |  |
| --- | --- |
|  | Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, indiferent dacă execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire din prisma valorilor estimate.  În cazul depunerii a două sau mai multe documentaţii tehnico-economice pentru obiecte de investiţii diferite, se va anexa atât un deviz general aferent fiecărei investiții cât și un deviz general centralizator aferent tuturor investițiilor din cadrul cererii de finanțare. |

1. **Decizia etapei de incadrare a proiectului in procedura de evaluare a impactului asupra mediului sau Clasarea notificarii emisă de autoritatea pentru protectia mediului, in conformitate cu HG nr. 445/2009 privind evaluarea impactului anumitor proiecte publice si private asupra mediului, cu completarile si modificarile ulterioare.**

Conform prevederilor secțiunii 7.4.1 din *Ghidul solicitantului - Condiții generale de accesare a fondurilor în cadrul POR 2014-2020* (*cu modificările și completările ulterioare).*

1. **Hotărârea solicitantului de aprobare a documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect**

Anexa la hotărârea Consiliului Local/Județean trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

Conform prevederilor secțiunii 7.4.1 , din *Ghidul solicitantului - Condiții generale de accesare a fondurilor în cadrul POR 2014-2020* (*cu modificările și completările ulterioare).*

1. Hotărârea de aprobare a proiectului și Hotărârea de aprobare a acordului de parteneriat , acolo unde este cazul

Hotărârea de aprobare a proiectului se depune la momentul depunerii cererii de finanțare *doar în cazul :*

* proiectelor de investiţiipentru care execuţia de lucrări a fost demarată, însă investitiile nu au fost încheiate în mod fizic
* proiectelor de investiţiipentru care lucrările nu au fost implementate integral până la momentul depunerii cererii de finanțare.
* proiectelor de investiţiipentru care s-a atribuit contractul de lucrări înainte de depunerea cererii de finanţare.

Hotărârea de aprobare a acordului de parteneriat se depune la momentul depunerii cererii de finanțare *doar în cazul* proiectelor pentru care solicitantul este un parteneriat între unitățile administrative teritoriale

Hotărârea de aprobare a proiectului va fi în conformitate cu declarația de angajament precum și cu forma bugetului cererii de finanțare.

În hotărârea sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale .

Hotărârea consiliului local/consiliului județean de aprobare a cererii de finanţare şi a cheltuielilor aferente va conţine următoarele informaţii minime:

valoarea totală a proiectului (cererii de finanţare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei

contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și contribuția de ...% din valoarea eligibilă a proiectului, în cuantum de <suma în cifre>, reprezentând cofinanțarea proiectului <Titlu proiect>.

**Hotărârea de aprobare a bugetului proiectului va cuprinde** **inclusiv asumarea suportării din bugetul propriu al corecţiilor ce pot fi identificate în procedura de verificare a achiziţiei.**

1. **Devizul general pentru proiectele de lucrări în conformitate cu legislația în vigoare – a se vedea structura devizului general din cadrul legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii***.*

Conform *Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*

Devizul general trebuie să prezinte data elaborării/actualizării, să fie semnat și ștampilat de catre elaboratorul documentatiei tehnico-economice.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

Pentru corelări, se va avea în vedere și Modelul D - *Lista de echipamente și/sau lucrări și/sau servicii* *și/sau dotări*  cu încadrarea acestora pe secțiunea de cheltuieli eligibile /neeligibile anexată la cererea de finanțare.

***Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare*** se va anexa un raport privind stadiul fizic al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat.

(A se vedea Modelul G – Conţinutul cadru al Raportului privind stadiul fizic al investiţiei ,anexa la prezentul ghid)

1. **Lista de echipamente și/sau dotări**  și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile.

Se va anexa lista de echipamente și /sau dotări și/sau lucrări și/sau servicii, evidenţiindu-se cheltuielile eligibile şi neeligibile (conform Model D, anexă la prezentul document), iar informaţiile vor fi corelate cu bugetul proiectului, cu devizul general şi cu devizele pe obiecte.

În timpul procesului de evaluare, selecţie şi contractare, Organismele Intermediare pot solicita opinia Ministerului Sănătaţii cu privire la echipamentele/dotările aferente unității de primiri urgențe/compartimentului de primiri urgențe menţionate în cadrul proiectului / listei de echipamente și/sau dotări și/sau lucrări și/sau servicii.

1. **Notă asumată de proiectant din care să reiasă încadrarea în standardele de cost ( Model F, anexă la prezentul ghid) și pentru echipamentele și/sau lucrările pentru care nu există standard de cost, documente justificative care au stat la baza stabilirii costului aferent**

Pentru echipamentele și/sau lucrările pentru care nu există standard de cost se vor prezenta documente justificative care au stat la baza stabilirii costului aferent.

Responsabilitatea costurilor este a proiectantului, acesta putând menţiona/anexa documentele care au stat la baza fixării preţurilor unitare din listele de cantităţi/echipamente.

Documentele justificative se anexează, în format PDF, sub semnătura reprezentantului legal al solicitantului pentru asumarea conformităţii cu originalul a documentelor.

În documentaţia tehnică se va preciza explicit necesitatea/obligativitatea utilizării de produse de construcţii pentru care există documente de atestare a conformităţii - certificat de conformitate/declaraţie de performanţă, în concordanţă cu cerinţele şi nivelurile minimale de performanţă prevăzute de actele normative şi referinţele tehnice în vigoare, aplicabile, astfel cum au fost ele impuse prin memoriile tehnice şi caietele de sarcini.

1. **Pentru proiectele care vizează exclusiv achiziția de dotări sau echipamente, se va depune studiul de oportunitate, dacă este cazul .**

A se vedea modelul orientativ , Anexa 11 la prezentul Ghid.

Solicitantul poate alege detalierea studiului de oportunitate în cadrul secțiunilor indicate mai sus din cadrul aplicației MySmis sau în cadrul unui document word , care va fi ulterior depus ca și anexă la formularul cererii de finanțare, cu respectarea prevederilor ghidului specific în ceea ce privește modalitatea de depunere/completare a anexelor.

Solicitantul va avea grijă să nu dubleze informațiile din cadrul formularului cererii de finanțare cu cele din cadrul studiului de oportunitate.

1. **Avizul de conformitate a proiectului cu Strategia de Dezvoltare Durabila Integrata in Delta Dunarii 2030, pentru proiectele care fac parte din regiunea ITI Delta Dunarii.**

Conformitatea proiectului cu Strategia de Dezvoltare Durabilă Integrată în Delta Dunării 2030 (SIDDDD) este analizată exclusiv de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un aviz de conformitate a proiectului cu strategia mai sus menţionată.

Existența și conformitatea cererii de finanțare, inclusiv a anexelor solicitate, face obiectul verificării preliminare a cererii de finanțare, efectuate de Organismul intermediar POR. Grila de verificare preliminară este prezentată în Grila CAE, anexă la prezentul ghid.

Lipsa Avizului de conformitate emis de ADI ITI DD duce la respingerea proiectului.

1. **Dacă este cazul, documentele care atestă faptul că solicitantul are în derulare sau a implementat/finalizat în ultimii doi ani, unul sau mai multe contracte finanțate din alte surse , inclusiv POR, cu care prezentul proiect este complementar, în vederea acordării punctajului din Grila de evaluare tehnică și financiară. (eg. o adeverință/adresă de la finanțator )**
2. Dacă este cazul, documente care atesta că solicitantul are depus / selectat/ în derulare un proiect pe POCU, Axa prioritară 4, Prioritatea de investiții 9.iv, O.S 4.8-4.11, în vederea acordării punctajului din Grila de evaluare tehnică și financiară.
3. **Fișele de post și curriculum vitae ale membrilor echipei de implementare a proiectului, alături de alte documente în vederea acordării punctajului din Grila de evaluare tehnică și financiară.**
4. **Documentul de numire de către conducerea unității sanitare, a unui membru în cadrul echipei de implementare a proiectului**
5. **Protocolul de colaborare aferent unităților sanitare din cadrul unităților funcționale regionale de urgență, avizat de către Direcția de Sănătate publică [[21]](#footnote-21).**
6. **Model K** Acord de parteneriat, dacă este cazul

## Anexele la momentul contractării cererii de finanţare

Anexele obligatorii la momentul contractarii cererii de finantare, trebuie depuse în conformitate cu prevederile secțiunii 2.3 a prezentului ghid .

Dacă proiectul este acceptat pentru finanțare (i.e. a parcurs cu succes etapele de verificare preliminară și evaluare tehnică și financiară), solicitantul va trebui să prezinte în etapa precontractuală:

|  |  |
| --- | --- |
|  | **ATENȚIE :**  **Dacă este cazul, pentru parteneriate între unitățile administrativ-teritoriale se vor prezenta pentru fiecare parte documentele aşa cum sunt menționate mai jos .**   * În cazul în care solicitantul nu transmite documentele enumerate în cadrul prezentei secțiuni, cel mai târziu în termenul maxim de 30 zile calendaristice de la data primirii notificării privind demararea etapei precontractuale, cu excepțiile prevăzute de prezentul ghid cu privire la dreptul de proprietate publică, cererea de finanțare va fi respinsă. * Solicitantul are obligația să prezinte Hotărârea de guvern de atestare a domeniului public și extrasul de carte funciară cu înscrierea definitivă a dreptului de proprietate publică cel mai târziu la data emiterii autorizației de construire aferente proiectului, dar nu mai târziu de un termen de maximum 3 luni de la data intrării în vigoare a contractului de finanțare, în caz contrar contractul de finanțare va fi reziliat. Ȋn această perioadă de 3 luni, beneficiarului nu i se vor efectua plăți. * A se vedea prevederile secțiunii 5 la prezentul ghid cu privire la situațiile legate de reproiectarea unor elemente legate de lucrarile/problemele marginale și termenele legate de aceste aspecte. * Documentația tehnică și documentația tehnico-economică nu vor fi anexă la contractul de finanțare . |

1. **Modificări la actele constitutive**/de înființare ale solicitantului și de identificare a reprezentantului legal al solicitantului (dacă este cazul ).

În cazul în care există modificări la documentele statutare anexate la cererea de finanțare, acestea se vor anexa la documentația de contractare, sau se vor transmite documentele statutare consolidate.

1. **Cea mai recentă formă a structurii organizatorice a unitatii sanitare ce face obiectul investiției, aprobată de către Ministerul Sanatatii,** dacă acesta s-a modificat pe parcursul precesului de evaluare şi selecţie.
2. **Modificări asupra declarațiilor pe proprie răspundere anexate la depunerea cererii de finanțare ( Declarația de eligibilitate , Declaraţia de angajament** , **Declarație solicitantului privind eligibilitatea TVA aferente cheltuielilor ce vor fi efectuate în cadrul operațiunii propuse spre finanțare din FEDR, FSE ȘI FC 2014-2020 și alte declarații dacă acestea au fost transmise până în etapa de precontractare)**
3. **Certificat de atestare fiscală**, referitor la obligațiile de plată la bugetul local și bugetul de stat, în termen de valabilitate .
4. **Certificatul de cazier fiscal al solicitantului**, în termen de valabilitate .

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. **Actualizări ale documentelor privind dreptul de proprietate/administrare**

În cazul în care sunt modificări asupra documentelor privind dreptul de proprietate ce pot afecta eligibilitatea și implementarea proiectului, acestea se vor transmite în etapa precontractuală.

De asemenea, se vor solicita extrase de carte funciară actualizate și emise cu maxim 30 de zile calendaristice înaintea depunerii documentelor la sediul ADR, pentru dovedirea îndeplinirii criteriilor de eligibilitate la momentul contractării.

Este obligatorie îndeplinirea condiției privind înscrierea definitivă a dreptului de proprietate privată și depunerea extraselor de carte funciară aferente cel mai târziu în termen maxim de 30 zile calendaristice prevăzut în etapa precontractuală.

Nu se acceptă modificarea locului/amplasamentului de implementare a activităților proiectelor care implică realizarea de lucrări de construcție cu autorizație de construire.

Conform *Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*

1. **Hotărârea solicitantului de aprobare a proiectului** în conformitate cu ultima forma a bugetului rezultat în urma etapei de evaluare și selecție.

În conformitate cu declarația de angajament, precum și cu ultima formă a bugetului se va transmite hotărârea de aprobare a cererii de finanţare şi a cheltuielilor aferente.

În hotărârea sus-menţionată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale .

Hotărârea consiliului local/consiliului județean de aprobare a cererii de finanţare şi a cheltuielilor aferente va conţine următoarele informaţii minime:

valoarea totală a proiectului (cererii de finanţare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei

contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și contribuția de ...% din valoarea eligibilă a proiectului, în cuantum de <suma în cifre>, reprezentând cofinanțarea proiectului <Titlu proiect>.

**Hotărârea de aprobare a bugetului proiectului va cuprinde inclusiv asumarea suportării din bugetul propriu al corecţiilor ce pot fi identificate în procedura de verificare a achiziţiei.**

1. **Devizul general actualizat** în conformitate cu ultima formă a bugetului rezultat în urma etapei de evaluare și selecție, dacă este cazul ;
2. **Lista de echipamente și/sau dotări și/sau lucrări și/sau servicii și/sau echipamente cu încadrarea acestora pe secțiunea de cheltuieli eligibile /ne-eligibile.**

În cazul în care a fost actualizat în procesul de evaluare şi selecţie, se va ataşa documentul actualizat.

1. **Declaraţia reprezentantului legal** al solicitantului prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul).
2. **Formular bugetar “Fisa proiectului finanțat/propus la finanțare în cadrul programelor aferente Politicii de coeziune a Uniunii Europene”, aferent proiectului propus, semnat și ștampilat de către ordonatorul principal de credite ,** prevăzut de Scrisoare-cadru privind contextul macroeconomic, în conformitate cu prevederile Art. 2 din Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
3. **Formular nr. 1/COD 83 – Fișă de fundamentare proiect propus la finanțare/finanțat din fonduri europene în conformitate cu** Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
4. **Alte documente actualizate** (dacă pe parcusul procesului de evaluare și selecție acestea au suferit modificări față de variantele depuse initial )
5. **Avizul Ministerului Sănătății care atestă intrunirea condițiilor menționate în ordinul Ministrului Sănătății nr. 739/04.07.2017[[22]](#footnote-22), respectiv ” spitalele în cauză vor putea fi finanțate numai în situația în care masterplanurile aflate în curs de elaboare vor reliefa necesitatea unor investiții în infrastructura sau dotarea acestora ”**

|  |  |
| --- | --- |
|  | **Acest document se solicită doar unităților sanitare aflate la pozițiile 42 și 43 din cadrul Anexei 9** - Lista unităților de primi urgențe/compartimentelor de primiri urgențe eligibile , în condițiile în care nu a fost anexat la momentul depunerii cererii de finanțare.  Acest document nu poate face obiectul unei solicitări de clarificări. Va fi solicitant de către Organismele Intermediare în cadrul scrisorii privind demararea etapei precontractuale.  Avizul emis va menționa Ordinul Ministrului Sănătății de aprobare a masterplanurilor aferente celor două regiuni de care aparțin unitățile sanitare. |
|  |  |

1. **Anexa 12 - Consimțământ privind prelucrarea datelor cu caracter personal .**

# Procesul de evaluare, selecție și contractare a proiectelor

În cazul prezentelor apeluri de proiecte, ulterior depunerii, cererile de finanțare vor intra intr-un sistem non-competitiv de verificare, evaluare și selecție, în urma căruia vor fi finanțate doar proiectele care întrunesc toate condițiile de eligibilitate și care, în urma evaluării tehnice și financiare, au obținut un punctaj de minim 60 de puncte din totalul de maxim posibil de 100 de puncte și se încadrează în alocarea prezentelor apeluri de proiecte.

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară, şi în cadrul cererii de finanţare să descrie în mod clar şi succint toate aspectele ce urmează a fi evaluate în etapa de evaluare tehnică şi financiară, în conformitate cu grila aferentă acestei etape.

## Conformitate administrativă și eligibilitate

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate aplicabile, menționate în cadrul secțiunii 3 a prezentului ghid.

Verificarea conformităţii administrative şi eligibilităţii va urmări în principal, existenţa şi forma cererii de finanţare şi a anexelor, valabilitatea documentelor, precum şi respectarea criteriilor de eligibilitate.

|  |  |
| --- | --- |
|  | În cadrul acestor apeluri de proiecte, prin derogare de la secțiunea 8.1, din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare),* Organismul intermediar poate solicita **maxim 2 clarificari/completari asupra cererii de finanțare.**  Termenul de răspuns este de maxim 5 zile lucrătoare și nu poate fi prelungit.  Nedepunerea documentelor obligatorii solicitate în termenul maxim de răspuns la cea de-a doua solicitare de clarificări conduce la respingerea cererii de finanțare, cu posibilitatea redepunerii acesteia. Pot fi depuse documente care au fost emise ulterior depunerii cererii de finanțare, dar nu mai târziu de termenul maxim de răspuns la cea de-a doua solicitare de clarificări  În cazul bifării cu NU a unui criteriu din Grila CAE în urma răspunsurilor la clarificări, proiectul va fi respins .  Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.  **Grila de verificare a conformității administrative și eligibilității se poate finaliza cu recomandări și observații asupra aspectelor legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid. In acest sens, a se vedea prevederile secțiunii 5.2 la prezentul ghid cu privire la aceste aspecte**.  Se va avea în vedere grila de verificare a conformităţii administrative şi eligibilităţii, aferentă prezentului ghid (Anexa 2 - Grila CAE).  În cazul necompletării tuturor secţiunilor cu caracter obligatoriu ale **formularului cererii de finanţare**, cererea de finanțare va fi respinsă, neintrând în procesul de evaluare şi selecţie |

## Evaluarea tehnică și financiară, inclusiv vizita la fața locului

Procesul de evaluare și selecție, inclusiv vizita la fața locului a proiectelor în cadrul prezentelor apeluri de proiecte are la bază prevederile ***Ghidului solicitantului -Condiții generale de accesare a fondurilor în cadrul POR 2014-2020, sub-secțiunea 8.2.1, cu excepțiile prevăzute în cadrul prezentei secțiuni.*** De asemenea, retragerea proiectelor din procesul de evaluare selecție și contractare se poate realiza în conformitate cu ***subsecțiunea 8.3 la Ghidul solicitantului -Condiții generale de accesare a fondurilor în cadrul POR 2014-2020.***

Modalitatea de punctare a criteriilor de evaluare tehnică și financiară este detalitată în cadrul grilei de evaluare tehnică și financiară (Anexa 3 – *Grila ETF* a prezentului ghid).

Punctarea cu 0 a oricărui criteriu/subcriteriu din această grilă nu conduce la respingerea cererii de finanțare.

**Pot intra în etapa de precontractare proiectele declarate conforme și eligibile, care în urma evaluării tehnice și financiare au obținut un punctaj de minim 60 de puncte.**

|  |  |
| --- | --- |
|  | Dacă în urma completării grilelor de verificare a documentațiilor tehnico-economice ( a se vedea Anexa 4 – Anexa 8), proiectul a fost declarat neconform din punct de vedere al conformităţii acestora ( SF/DALI sau PT , după caz), acesta va fi respins din cadrul procesului de evaluare şi selecţie indiferent de punctajul obţinut în urma completării grilei de evaluare tehnică și financiară. |

Pentru proiectele la care s-a anexat ca și documentație tehnico-economică doar DALI, în etapa de evaluare tehnică și financiară se va completa *Grila de analiză a conformității și calității DALI*.

În situația în care la cererea de finantare se anexează DALI+PT, în cadrul etapei ETF se va evalua (inclusiv din punctul de vedere al conformității) Proiectul Tehnic (în acest caz se va utiliza *Grila de analiză a conformității proiectului tehnic*).

În cazul în care, la cererea de finanțare se atașează mai multe documentaţii tehnico-economice pentru obiecte de investiţii diferite, (eg. Reabilitare/modernizare/extindere/dotare UPU/CPU și construcție/reabilitare/modernizare/dotare heliport) , expertul independent poate opta fie pentru completarea unei singure grile ( aferentă tuturor documentațiilor depuse), fie pentru completarea unei grile separate aferentă fiecărei documentații tehnico-economice depuse

În cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

|  |  |
| --- | --- |
|  | Experţii evaluatori (prin secretariatul asigurat de Organismul intermediar) pot solicita un numar maxim de două clarificări in cadrul acestei etape cu termen maxim de raspuns de 5 zile lucrătoare. Termenul de răspuns la această clarificare nu poate fi prelungit. A se vedea excepția de mai jos pentru situația legata de reproiectarea anumitopr aspecte din cererea de finanțare pentru care termenele si clarificările vor fi stabilite prin instrucțiune a AMPOR.  Cererea de finanțare se va evalua luând în considerare răspunsurile la solicitările de clarificări, inclusiv din etapa de verificare a conformității administrative și a eligibilității.  Proiectul va fi depunctat corespunzător la criteriile care se referă la coerența documentației tehnice, a documentației tehnico-economice și/sau a altor criterii din cadrul grilei de evaluare tehnică și financiară, doar în situația în care în urma răspunsurilor la clarificări aferente acestei etape, aspectele solicitate nu au fost remediate .  Etapa de evaluare tehnică și financiară se poate încheia cu recomandări de corelări/observații, dacă este cazul, cu condiția ca solicitantul să fie informat în acest sens, iar elementele respective să fie soluționate în cadrul etapelor următoare ale procesului, însă nu mai târziu de expirarea termenului limită de depunere a documentelor aferente etapei precontractuale în conformitate cu prevederile secțiunii 8.5 Etapa precontractuală din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare)*, în caz contrar proiectul fiind respins. |

În cazul în care în cadrul etapei de evaluare tehnică și financiară sunt descoperite probleme legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid, se va notifica solicitantul solicitându-se memoriul tehnic din partea proiectantului care să confirme faptul că proiectul este funcțional și cu excluderea lucrărilor respective. Dacă răspunsul este pozitiv, cheltuielile corespunzătoare lucrărilor în cauză vor fi trecute la secțiunea de cheltuieli ne-eligibile/se vor elimina din proiect. Dacă răspunsul este negativ, solicitantul se angajează să asigure reproiectarea, grila ETF fiind închisă cu obligatia depunerii documentului rezultat în urma reproiectării în termenul de 30 de zile din etapa precontractuală, calculat de la data primirii de către solicitant a notificării privind demararea etapei precontractuale. În acest caz, se realizează o evaluare simplicată asupra documentului transmis.

În cazul în care situația se descoperă în etapa de verificare a conformității administrative și eligibilității, grila se poate finaliza cu recomandarea de verificare a aspectelor respective în etapa următoare a procesului de evaluare. Ulterior, în funcție de situația identificată, se poate proceda similar ca mai sus.

În cazul în care se identifică o situație similară în precontractare, se va realiza o evaluare simplificată care se poate finaliza cu recomandarea de reproiectare și/sau cu eliminarea din proiect și/sau cu includerea cheltuielilor pe ne-eligibil. În acest caz, prin excepție de la termenul maxim cu privire la etapa precontractuală, se va acorda un termen pentru reproiectare, iar contractul de finanțare nu se va încheia până la soluționarea problemei. **Modalitatea de realizare a evaluării simplificate va fi stabilită prin instrucțiune a AMPOR.**

În cadrul etapei de vizită la fața locului pot fi preluate documente suplimentare legate de modificările intervenite asupra documentației tehnico-economice și/sau altor anexe la cererea de finanțare. Solicitantul va fi notificat asupra actualizării respectivelor documente în MYSMIS în etapa precontractuală. Se vor lua in considerare documentele respective în acordarea punctajelor în cadrul grilei de evaluare tehnică și financiare.

## Renunțarea la cererea de finanțare și restituirea documentației

Se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.3.

## Contestații

Procedura de depunere şi soluţionare a contestaţiilor în cadrul prezentelor apeluri de proiecte se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.4.

În cazul în care se va clarifica posibilitatea depunerii contestațiilor prin MYSMIS, AMPOR va emite o instrucțiune în acest sens. Până la acel moment toate contestațiile transmise prin MYSMIS nu vor fi luate în considerare/analizate.

## Etapa precontractuală

Procedura de contractare a proiectelor în cadrul prezentelor apeluri de proiecte se realizează în conformitate cu subsecțiunile 8.5, respectiv 8.6 din cadrul ***Ghidului solicitantului -Condiții generale de accesare a fondurilor în cadrul POR 2014-2020***, cu excepțiile prevăzute în cadrul prezentului ghid.

Pentru demararea etapei precontractuale proiectele trebuie să obțină punctajul minim pentru a fi acceptat în urma evaluării tehnice și financiare, în conformitate cu prevederile prezentului ghid

Contractul de finanțare se va semna la faza DALI sau PT, în funcție de documentele anexate la cererea de finanțare și evaluate pe parcursul etapelor de evaluare și selecție.

În această etapă se vor avea în vedere respectarea recomandărilor experților evaluatori independenţi.

## Contractarea proiectelor. Clauze contractuale generale, aspecte financiare, monitorizarea realizării activităților proiectului,modificarea contractului de finanțare.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei la Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare) (**Anexa 10.8**), cu menţiunea că AMPOR din cadrul MDRAPFE poate aduce modificări asupra acestui document înainte de semnarea contractului de finanţare, sau ulterior semnării prin acte adiţionale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanţare completat şi anexele la aceasta vor face parte integrantă din contractul de finanţare ca anexe la acesta.

**Pe langă clauzele standard prevăzute în cadrul respectivului contract, vă atragem atenția asupra unor clauze specifice aplicabile proiectelor contractate în cadrul prezentelor apeluri de proiecte care se regăsesc în cadrul Anexei 10 la prezentul ghid specific.**

# Modificarea ghidului solicitantului

Modificările la prezentul ghid se vor realiza în conformitate cu secțiunea 9 din cadrul ***Ghidului solicitantului - Condiții generale de accesare a fondurilor în cadrul POR 2014-2020, cu modificările şi completările ulterioare.***

# Anexe

În cadrul prezentelor apeluri se aplică după caz modelele standard atașate Formularului cererii de finanțare și următoarele anexe:

**Anexa 1.A** Formatul cererii de finanțare

**Anexa 1.B** Instructiuni de completare a formularului cererii de finanțare

**Model A** Declarația de eligibilitate

**Model B** Declaratie de angajament

**Model C** Declarația privind nedeductibilitatea TVA

**Model D** Lista de echipamente și/sau lucrări și/sau servicii și/sau dotări

**Model E** Declaraţia privind realizarea de modificări pe parcursul procesului de evaluare

**Model F** Notă privind încadrarea în standardele de cost (model orientativ)

**Model G** Raport privind stadiul fizic al investitiei

**Model H** Tabel centralizator asupra numerelor cadastrale /obiective de investiții (model orientativ)

**Model J** Hotărâre de aprobare a proiectului (model orientativ)

**Model K** Acord de parteneriat

**Anexa 2** Grila CAE 8.2.B

**Anexa 3** Grila de evaluare tehnică și financiară 8.2.B

**Anexa 4**- Grila de analiză a conformităţii Studiului de fezabilitate / Documentaţiei de avizare a lucrărilor de intervenţii (**SF/DALI** conform Hotărârii Guvernului  **nr. 28 din 09 ianuarie 2008** privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii)

**Anexa 5**- Grila de analiză a conformității proiectului tehnic (**PT –** **Ordinul Ministerului Dezvoltării Lucrărilor Publice și Locuințelor nr. 863 din 2 iulie 2008** pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii

**Anexa 6**- Grila de analiză a conformităţii documentaţiei de avizare a lucrărilor de intervenţii (**DALI conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice**)

**Anexa 7** - Grila de analiză a conformităţii Studiului de fezabilitate (**SF OBIECTIV MIXT - conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice**)

**Anexa 8**- Grila de analiză a conformității proiectului tehnic (**PT- conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice**)

**Anexa 9** Lista unităților de primi urgențe/compartimentelor de primiri urgențe eligibile

**Anexa 10** C**lauze specifice aplicabile proiectelor contractate în cadrul apelurilor de proiecte P.O.R./2017/8/8.1/8.2.B/1/7 regiuni P.O.R./2017/8/8.1/8.2.B/1/ITI**

**Anexa 11 Studiu de oportunitate.**

Anexa 12 **Consimțământ privind prelucrarea datelor cu caracter personal**

1. Conform Ordinului Ministrului Sănătății nr 1085 din 26 Octombrie 2012 privind măsuri de organizare și funcționare a spitalelor de urgență și a unităților funcționale de urgență [↑](#footnote-ref-1)
2. Aprobată de Hotărârea Guvernului nr. 1028 din 18 Noiembrie 2014 privind aprobarea Strategiei naţionale de sănătate 2014-2020 şi a Planului de acţiuni pe perioada 2014-2020 pentru implementarea Strategiei naţionale [↑](#footnote-ref-2)
3. Aprobate prin Ordinul Ministrului Sănătății nr. 1376 din 6 Decembrie 2016 pentru aprobarea planurilor regionale de servicii de sănătate [↑](#footnote-ref-3)
4. Conform Ordinului Ministrului Sănătății nr. 739 din 04 Iulie 2017 privind aprobarea Listei cuprinzând unitățile de primiri urgenţe(UPU) și UPU/compartimentele de primiri urgențe (CPU) aparținând spitalelor de copii care formează unități funcționale regionale de urgență sau care fac parte din componenta de interes strategic a reţelelor regionale de unităţi spitaliceşti de urgenţă potențial eligibile în cadrul Axei prioritare 8 "Dezvoltarea infrastructurii de sănătate şi sociale", Prioritatea de investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati,Obiectivul strategic 8.2 " Îmbunătățirea calității şi a eficienței îngrijirii spitalicești de urgență " din Programul Operațional Regional 2014-2020, Operațiunea B – Unități de primiri urgențe **publicat în Monitorul Oficial – Partea I, nr. 539 din 10 Iulie 2017** . [↑](#footnote-ref-4)
5. http://ec.europa.eu/budget/contracts\_grants/info\_contracts/inforeuro/index\_en.cfm [↑](#footnote-ref-5)
6. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-6)
7. REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime [↑](#footnote-ref-7)
8. http://ec.europa.eu/regional\_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020 [↑](#footnote-ref-8)
9. Regulamentul al Parlamentului European și al Consiliului nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-9)
10. Regulamentul al Parlamentului European și al Consiliului nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-10)
11. Conform OrdinuluiMinistrului Sănătății nr. 739 din 04 Iulie 2017 privind aprobarea Listei cuprinzând unitățile de primiri urgenţe(UPU) și UPU/compartimentele de primiri urgențe (CPU) aparținând spitalelor de copii care formează unități funcționale regionale de urgență sau care fac parte din componenta de interes strategic a reţelelor regionale de unităţi spitaliceşti de urgenţă potențial eligibile în cadrul Axei prioritare 8 "Dezvoltarea infrastructurii de sănătate şi sociale", Prioritatea de investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati,Obiectivul strategic 8.2 " Îmbunătățirea calității şi a eficienței îngrijirii spitalicești de urgență " din Programul Operațional Regional 2014-2020, Operațiunea B – Unități de primiri urgențe **publicat în Monitorul Oficial – Partea I, nr. 539 din 10 Iulie 2017** [↑](#footnote-ref-11)
12. Eg. **Hotarare nr. 54 din 29 ianuarie 2009** privind condiţiile introducerii pe piaţă a dispozitivelor medicale cu modificările și completările ulterioare, Standardele de calitate **BS EN 285:2015 ; BS EN ISO 17665-1:2006 ; Ordinul Ministrului Sănătății nr 1163 din 31 august 2010 pentru aprobarea listei cuprinzând standardele române care adoptă standardele europene armonizate ale căror prevederi se referă la dispozitive medicale** [↑](#footnote-ref-12)
13. RACR – AD – PETH , Ediția 3/2014, din 08.09.2014. Reglementarea Aetonautică Civilă Română privind proiectarea și exploatarea tehnică a heliporturilor. [↑](#footnote-ref-13)
14. Idem 13. [↑](#footnote-ref-14)
15. Legea nr.227/2015 privind Codul Fiscal cu modificările și completările ulterioare , Titlul IX – Impozite și taxe locale, Capitolul I – Dispoziții generale, Art 453 – Definiții . [↑](#footnote-ref-15)
16. A se vedea **Ordinul Ministrului Sănătății nr. 1706 din 2 octombrie 2007 privind conducerea și organizarea unităților și compartimentelor de primire a urgențelor, cu modificările și completările ulterioare și lista de cheltuieli eligibile din prezentul ghid .** [↑](#footnote-ref-16)
17. Instrucțiunea AMPOR nr. 34/04.04.2017 . [↑](#footnote-ref-17)
18. [↑](#footnote-ref-18)
19. Se recomandă citirea Art. 15 al Hotărârii Guvernului  **nr. 28 din 09 ianuarie 2008** privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii [↑](#footnote-ref-19)
20. Idem 18 [↑](#footnote-ref-20)
21. Conform prevederilor Art. 6^1 din Ordinul Ministerului Sănătății nr. 1085 din 26 octombrie 2012 privind măsuri de organizare și funcționare a spitalelor de urgență și a unităților funcționale regionale de urgență, cu modicările ți completările ulterioare. [↑](#footnote-ref-21)
22. Conform OrdinuluiMinistrului Sănătății nr. 739 din 04 Iulie 2017 privind aprobarea Listei cuprinzând unitățile de primiri urgenţe(UPU) și UPU/compartimentele de primiri urgențe (CPU) aparținând spitalelor de copii care formează unități funcționale regionale de urgență sau care fac parte din componenta de interes strategic a reţelelor regionale de unităţi spitaliceşti de urgenţă potențial eligibile în cadrul Axei prioritare 8 "Dezvoltarea infrastructurii de sănătate şi sociale", Prioritatea de investiții 8.1 – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati,Obiectivul strategic 8.2 " Îmbunătățirea calității şi a eficienței îngrijirii spitalicești de urgență " din Programul Operațional Regional 2014-2020, Operațiunea B – Unități de primiri urgențe **publicat în Monitorul Oficial – Partea I, nr. 539 din 10 Iulie 2017** [↑](#footnote-ref-22)